Lov na Karadzica i Mladica | Institute for War and Peace Reporting\nLov na Karadzica i Mladica\nOhrabren Milosevicevim dolaskom u Seveningen, Hag je udvostrucio napore da uhvati nekadasnje lidere bosanskih Srba, Radovana Karadzica i Ratka Mladica.\nLideri Republike Srpske su pod velikim pritiskom da izruce ratne zlocince Hagu, sto ce izazvati pravu buru u srpskom delu Bosne. Zato Mladen Ivanic, premijer Republike Srpske, mora da preduzme pazljive korake pre nego sto posalje nekadasnjeg predsednika Radovana Karadzica i generala Ratka Mladica da se pridruze Slobodanu Milosevicu u holandskom zatvoru.\nPrilikom posete Hagu Ivanic je rekao da je njegova vlada odobrila zakon o saradnji sa Tribunalom. On je dodao da se mogu ocekivati hapsenja i izrucenja kada parlament u Banjaluci usvoji ovaj zakon. Ministar pravde RS, Biljana Maric rekla je da ovaj zakon u sebi sadrzi vecinu zahteva Tribunala i da bi se mogao razmatrati prilikom sledece sednice parlamenta.\nZapad vrsi pritisak na Ivanica da sledi primer Srbije i izruci ratne zlocince Tribunalu. Medjutim, on mora pazljivo da postupa. Odluka srpske vlade da izruci Milosevica izazvala je burne reakcije obicnih Srba u Bosni. Javno mnjenje nakon dugogodisnje vladine propagande, veruje da su nekadasnji lideri Republike Srpske heroji i odbija da poveruje da su pocinjeni ratni zlocini.\nRepublika Srpska poslednje je utociste na prostoru bivse Jugoslavije osobama optuzenim od strane Haskog tribunala za zlocine pocinjene tokom rata u Bosni i Hercegovini. Lokalni politicari koji smatraju da Karadzic i Mladic treba da zavrse u Hagu, vise bi voleli da hapsenje obave NATO trupe. Medjutim, komandanti medjunarodnih mirovnih snaga ne zele da rizikuju zivote svojih ljudi u sukobu sa dobro naoruzanim Karadzicevim i Mladicevim cuvarima.\nU javnosti RS duboko je ukorenjeno misljenje da se Hag bavi iskljucivo zlocinima koje su pocinili Srbi, a ignorise one koje su pocinili Hrvati i Bosnjaci.\n"Mislim da je sud u Hagu osnovan da sudi samo srpskom narodu", kaze Jelena student Univerziteta u Banja Luci. "Predsednici ostalih drzava nisu optuzeni. Zato nase vlasti ne treba da saradjuju sa njima niti da uhapse Karadzica i Mladica, ali ni ostale ljude koji se nalaze na njihovim optuznicama".\nObaveza saradnje sa Medjunarodnim sudom za ratne zlocine pocinjene na podrucju bivse Jugoslavije ustanovljena je Dejtonskim mirovnim sporazumom, a stavljanjem potpisa na taj dokument vlasti RS su je i preuzele.\nAli, neposredno posto je u prolece 1996. godine javnost upoznata sa listom osoba optuzenih za ratne zlocine, politicki estabilisment RS predvodjen SDS i njenim tada prvim covekom Radovanom Karadzicem, odbacio je mogucnost bilo kakve saradnje sa Tribunalom. Objasnjeno je da je to politicko a ne pravno telo, osnovano da sudi iskljucivo predstavnicima srpskog naroda.\nKoristeci medije koji su, osim dve opozicione novine, bili pod njihovom kontrolom, javnosti je nametnut stav da su optuznice protiv Radovana Karadzica i komadanta vojske bosanskih Srba generala Ratka Mladica, optuznice protiv citavog srpskog naroda.\nKada je u maju 1996. godine misija OSCE-a, u cijoj organizaciji su provedeni prvi posleratni izbori u Bosni i Hercegovini, saopstila da se osobe sa haskih optuznica moraju povuci sa politicke scene i ne mogu biti kandidovane za izbore, u svim vecim gradovim RS odrzani su javni pretesti. Od Prijedora na zapadu, do Trebinja na istoku, okupljene mase nosile su Karadziceve slike i parole sa porukama "ne damo Radovana" , "Karadzic smo svi mi".\nOd tada, svaka naredna vlast, kako se ne bi "zamerila narodu" nije ozbiljno razmatrala mogucnost saradnje sa Tribunalom. Praksu SDS-a, o potpunom odbijanju saradnje sa Tribunalom, 1998. godine nastavila je, samo sa izmenjenom retorikom, vlada premijera Milorada Dodika.\nSDS-ovo otvoreno negiranje Tribunala Dodikova vlada zamenila je povremenim kontaktima sa haskim istraziteljima, najavljujuci donosenja zakona o saradnji sa Tribunalom. Taj dokument za vreme njegovog trogodisnjeg mandata nije ugledao svetlo dana, niti je ijedna osoba sa javnih optuznica bila uhapsena od strane predstavnika vlasti RS.\nSve se svelo na omogucavanje saslusavanja odredjenog broja svedoka srpske nacionalnosti zbog zlocina pocinjenih nad Bosnjacima na podrucju istocnog dijela RS, u Srebrenici, Foci i Visegradu.\nHapsenja su tako ostajala "u iskljucivoj nadleznosti" SFOR-a. Na njih je vecina politicara reagovala naglasavajuci kako "SFOR izlazi iz svog mandata". Samo je u 1997. godini svako hapsenje bilo popraceno izlivima nezadovoljstva na ulicama gradova RS. Kasnije, odvodjenja u Hag proticala su, uglavnom, bez javnih protesta.\nKada se nakon proslogodisnjih novembarskih izbora SDS vratila na vlast bilo je evidentno da ce medjunarodna zajednica pojacati pritisak da se uspostavi istinska saradnja sa Haskim tribunalom. Na takvu saradnju sa Tribunalom u Hagu obavezali su se celnici SDS-a potpisivanjem dokumenta sa Visokim predstavnikom za BiH Volfgangom Petricem.\nOdlucnost da se osobe sa javnih optuznica, pre svega Karadzic i Mladic, uhapse, demonstrirala je i tokom svojih boravaka u Banjaluci glavna tuziteljica Tribunala Karla del Ponte pocetkom marta prosle godine. Ona je u razgovorima sa premijerom RS Mladenom Ivanicem zahtevala da vlasti RS, osim verbalnim istupima iskazu spremnost na saradnju i konkretnim potezima.\nU aprilu je Sinisa Djordjevic, pravni savjetnik premijera Ivanica za saradnju sa Tribunalom, najavio da ce RS do pocetka leta doneti zakon o odnosima sa Haskim tribunalom. Kako sada stvari stoje, ovaj zakon nece uci u parlamentarnu proceduru do pocetka jeseni.\nHaski eksperti na nacrt pomenutog zakona izneli su odredjeni broj primjedbi, ali nedostatak politicke volje osnovna je prepreka zbog koje vlada i dalje odugovlaci da ga ponudi Narodnoj skupstini RS na razmatranje.\n"Da bi vlasti RS uhapsile i izrucile Tribunalu bilo koga sa javnih optuznica nije potreban nikakav dodatni zakon, jer je to pitanje reseno Dejtonskim sporazumom", izjavio je u vise navrata ambasador Petric.\nKada, i ako ovaj zakon udje u parlamentarnu proceduru evidentno je da ce za njegovo donosenje glasati poslanici SDA, Stranke za BiH i SDP-a BiH, dakle onih stranaka iza kojih stoji velika vecina bosnjackih glasaca. Sto se, pak, tice poslanika iz reda srpskih stranaka, usvajanje jednog takvog dokumenta ici ce teze.\nPremijer Ivanic kaze da bi za pocetak "uspesne saradnje trebalo da Tribunal podigne optuznice protiv ratnih lidera bosanskih Muslimana i Hrvata i time dokaze svoju nepristrasnost".\nIvanic i Mirko Sarovic, predsednik RS, tvrde da vlasti "RS nemaju koga ni hapsiti jer se prema podacima policije RS niko od optuzenih za ratne zlocine ne nalazi na teritoriji RS".\nAko se za Mladica moze i poverovati da povremeno boravi u Beogradu, za Karadzica se pouzdano zna da se od 1996. godine skriva po planinama istocnog dela RS. Zna se i da ga cuva stotinjak dobro obucenih pripadnika specijalnih snaga vojske RS, koji su mu kao licno obezbjedjenje bili odani i tokom celog rata.\nUz njih dovojicu, na slobodi je prema podacima Tribunala jos 37 lica sa javnih optuznica, od kojih znatan broj jos uvijek relativno bezbrizno zivi u istocnom delu RS. Sada, kada je Milosevic u Hagu, a sudjenje cekaju i dvoje celnih ratnih lidera bosanskih Srba Biljana Plavsic i Momcilo Krajisnik, nije se mnogo toga promenilo.\nPretpostavlja se da je pravi razlog strah vladajuce strukture da bi Karadzic i Mladic mogli mnoge "povuci za sobom". Osim toga, sva sadasnja i buduca sudjenja bice ne samo sudjenja pojedincima, vec i politici koja je proizvela etnicko ciscenje, koncentracione logore, pljacku, ubijanja, silovanja…\nTu politiku je podrzavalo mnogo ljudi koji i danas glasaju za svoje lidere. Sudjenjem bi san o "svetom cilju stvaranja srpske drzave" bio nepovratno srusen.\nGordana Katana je dopisnik sarajevskog dnevnog lista "Oslobodjenje".


Jovan Pap – Libar i Dolazim za pet minuta (10. 11.) – osma emisija | ZVEZDE GRANDA 2020 UZIVO | Grand Online | TV Prva\nJovan Pap – Libar i Dolazim za pet minuta (10. 11.) – osma emisija\nZVEZDE GRANDA | 10/11/2018\nJovan Pap je odlučio da se predstavi pesmama “Libar” od Džibonija i “Dolazim za pet minuta” Generacije 5. Glasove je dobiuo od Ane Bekute, Jelene Karleuše, Đorđa Davida i Viki Miljković.\nKandidat je na Popovićevo pitanje da li je namerno pevao pesmu Đorđa Davida kako bi popularni roker poželeo da mu bude mentor, takmičar je odgvorio potvrdno. Viki i Ana su povukle svoje glasove, a Jelena je izjavila da za njegovo dobro ona ne treba da mu bude mentor. Đorđe potvrdio je svoj taster i prokomentarisao da mu je drago što se u “Zvezde Granda ” prijavljuju kandidati koji izvode i rok muziku.\nTagovi: Jovan Pap, Zvezde Granda 2018, Zvezde Granda 2019


U obrazovanju i kulturi od 2020. koeficijenti veći i do 20 odsto\nOd nove godine stiže povećanje plata u obrazovanju i kulturi. Dogovoreno je to na sastanku ministra obrazovanja i prosvjete i predsjednika Sindikata obrazovanja, nauke i kulture. Već bi januarska plata prosvjetnih radnika i zaposlenih u kulturi trebalo da bude obračunata prema novim povećanim platnim koeficijentima.\n"Oni koji imaju najveće platne koeficijente imati manje procentualno povećanje na svoj platni koeficijent, a oni koji imaju najmanji platni koeficijent odnosno minimalnu platu od 450 km imaće najveće procentualno povećanje u visini oko 20 odsto", kaže Natalija Trivić, ministar prosvjete i kulture Republike Srpske.\n"Između 500 i 1.000 maraka bi trebale biti povećane za nekih 10 procenata i mi imamo tačan izračun svih radnih mjesta i svih platnih koeficijenata i to smo dostavili Ministarstvu, a ove plate preko hiljadu odnosno od 1.000 do 1.800 maraka bi trebale biti povećane na nekih 7 procenata i to je ono što je povećanje za sve radnike. Pored ovoga tražimo da dođe i do izjednačavanja platnih koeficijenata", kaže Dragan Gnjatić, predsjednik Sindikata obrazovanja, nauke i kulture Republike Srpske.\nIzjednačavanje plate sa radnicima javne uprave traže i zaposleni u MUP-u. Da je neophodno poboljšati njihov materijalni položaj i povećati plate saglasili su se Ministar unutrašnjih poslova Dragan Lukač i predsjednica sindikata radnika unutrašnjih poslova Anica Јondić. Sindikat je 2. oktobra uputio poziv Vladi da se otvore pregovori o novoj cijeni rada.\n"Kada o ovome govorimo želimo da vrlo jasno da kažemo da Sindikat radnika Mup-a traži da se pripadnici MUP-a u tom dijelu obračun načina obračuna plata izjednači sa svim ostalim radnicima Republike Srpske i da vrlo jasno budu razgraničene plate i naknade. Druga stvar o kojoj se ozbiljno mora razgovarati jeste cijena rada koja punih 12 godina u Republici Srpskoj iznosi 100 KM", kaže Anica Jondić, predsjednik Sindikata radnika unutrašnjih poslova.\nOve godine je plata za oko 4.500 policajaca sa srednjom stručnom spremom i više stotina onih sa višom spremom povećana za 10 odsto. Vlada Republike Srpske je plate svim radnicima povećala sredinom prošle godine. Smanjen je tada oporezivi dio plate, a Vlada se, u te svrhe, odrekla 60 miliona.


Srbijagas dobija savremeni softver za upravljanje gasnim transportnim sistemima zahvaljujući EU - EU Delegacija u Srbiji\nSrbijagas dobija savremeni softver za upravljanje gasnim transportnim sistemima zahvaljujući EU\nBy Nebojsa objavljeno\t 25/11/2019 Vesti\nNovouspostavljeni sistem daljinskog nadzora i upravljanja gasnim transportnim sistemima – SCADA u koji je Evropska unija uložila bespovratna sredna u iznosu od 1.7 miliona evra predstavljen je danas u zgradi NIS u Novom Sadu.\n„Za nas je ovo zaista jedan važan trenutak kojim želimo da ponovo potvrdimo veliku saradnju koju Evropska unija ima sa Srbijagasom kada je reč o razvoju gasnog tržišta. Konkretnan povod je završetak projekta uspostavljanja takozvanog SCADA sistema daljinskog nadzora i upravljanja gasnim transportnim sistemima. Ovaj novouspostavljeni sistem omogućiće Srbijagasu odnosno novoformiranoj kompaniji TransportGas da efikasno sprovedu otvaranje gasnog tržišta i omoguće slobodnu trgovinu na tržištu“, rekao je šef Delegacije Evropske unije u Srbiji, ambasador Sem Fabrici.\nOn je dodao da veruje da će ovaj projekat imati pozitivne efekte na sigurnost snabdevanja gasom u Srbiji, te da je ovim projektom obezbeđena najnovija tehnologija za Srbiju koja je u potpunosti usklađena sa Evropskom unijom.\n„Čestitao bih Srbijagasu na postignućima u finansijskoj konsolidaciji ove firme kao i na prvom koraku koji je napravljen u procesu razdvajanja firmi time što je osnovano jedno posebno pravno lice koje je zaduženo za prenos gasa – TransportGas“, rekao je ambasador Fabrici.\nVeliki problem u ranijem poslovanju bila je neusklađenost sistema kontrole, gde je jedan deo posla obavljao Univerzitet u Novom Sadu, a drugi Univertitet u Beogradu, kaže direktor Srbijagasa Dušan Bajatović.\n„Zahvaljujući donaciji EU on je sada usaglašen i možemo dalje da radimo. SCADA sistem sakuplja podatke, mi vodimo računa o kvalitetu i potrošnji gasa i nama to unapređuje način na koji radimo. Osim toga, dobili smo i nešto hardverske opreme, a ceo sistem implementirao je Simens“, rekao je direktor Bajatović.\nDirektor Simensa u Srbiji Udo Ajhlinger rekao je novinarima da je implementacija „SCADA“ sistema za njegovu kompaniju bio veoma zahtevan projekat i da su ispoštovani svi važeći i najviši standardi u ovoj oblasti.\n„Ovo je važan korak na putu za Srbiju koja ovim implementira evropske standarde kada je reč o regulaciji tržišta i upravo zahvaljujući ovom novom sistemu daljinskog nadzora i upravljanja transportnim gasnim sistemom postavlja temelje za to“, kaže direktor Simensa.\nRestruktuiranje i razdvajanje Srbijagasa jedan je od preduslova za otvaranje Poglavlja 15, koje se tiče energetike i ovaj preduslov bi trebalo da bude ispunjen do oktobra 2020. godine.\nNakon predstavljanja SCADA sistema, ambasador Fabrici se sastao sa gradonačelnikom Novog Sada Milošem Vučevićem.


Vreme - Stranački život i smrt: Radikalno raspadanje\nKLETVE I ZAKLETVE: Vjerica Radeta, Tomislav Nikolić, Gordana Pop-Lazić, Jorgovanka Tabaković i Nataša Jovanović\nKad god neko ko na političkoj sceni važi za "večito drugog" odluči da odbaci svoj dotadašnji status, ta stvar istog trenutka prerasta stranačke okvire i postaje vest. Na to smo već navikli. Međutim, kad se pobuna "večitog drugog" dogodi unutar Srpske radikalne stranke, to je mnogo više od obične vesti – to je vest naspram koje se sve druge, čak i one koje se tiču istorijski značajnih odluka Narodne skupštine, čine nevažnim.\nTakvo interesovanje više je nego razumljivo. S jedne strane, u pitanju je komplikovana "brakorazvodna parnica": raskol između struje Vojislava Šešelja i Tomislava Nikolića pre svega povlači pitanje o tome kome će otići većina od dva i kusur miliona birača koji su na poslednjim predsedničkim izborima glasali za predstavnika radikala. S druge strane, priča o ostavci Tomislava Nikolića na sve stranačke funkcije u SRS-u istovremeno je priča o kraju dvadesetogodišnjeg političkog savezništva, prijateljstva, kumstva, čak idolopoklonstva.\nU trenutku zaključenja ovog broja "Vremena" (utorak, 9. septembar), još nije poznato kako će ova politička drama da se završi, a samo se spekuliše o tome da li će Nikolić osnovati novu stranku i ko će sve da mu se pridruži. Sigurno je, međutim, da, kako reče sad već bivši zamenik predsednika stranke, "ono što je nekada bio SRS, više ne postoji".\nROD I POROD: Iako se pojedini analitičari zaklinju da su odavno znali za raskol među radikalima, iako se već mesecima šuška o tome da u vrhu SRS-a postoje brojne nesuglasice, sve je ipak zvanično počelo u utorak, 2. septembra, kada su poslanice SRS-a Nataša Jovanović i Vjerica Radeta sa skupštinske govornice proklele Borisa Tadića i svakog radikala (uključujući njegov "rod i porod") koji se s Tadićem sretne. Činjenica da je sve upućivalo na to da je kletva upućena Tomi Nikoliću, kao i činjenica da se Nikolić tokom ovih živopisnih izlaganja držao za glavu, bile su siguran znak da među tradicionalno poslušnim radikalima nešto debelo ne štima.\nNa sve spekulacije, Nikolić je diplomatski odgovarao, ističući da "nema raskola", da se "posle sednice čuo sa Šešeljem", itd. Sledećih nekoliko dana proteklo je u skoro idiličnom skladu radikalskih izjava, da bi u nedelju 7. septembra, bilo obznanjeno da je Tomislav Nikolić podneo ostavku na sve stranačke funkcije nakon što je predsednički kolegijum radikala s 14:1 odlučio da se ogradi od njegove najave da će poslanička grupa SRS-a glasati za ratifikaciju Sporazuma o stabilizaciji i pridruživanju. Nikolić kasnije izjavljuje da je "u četvrtak uveče dobio nalog da radikali ne glasaju za taj sporazum". Prethodno, ne samo Nikolić, već i drugi funkcioneri SRS-a, najavljivali su da će radikali glasati za ratifikaciju SSP-a: čak i Dragan Todorović, koji je preuzeo rukovođenje radikalima nakon Nikolićeve ostavke, potvrdio je u emisiji "Uvećanje" na TV B92 da je "lider stranke Vojislav Šešelj za potpisivanje SSP-a". Šta se, u međuvremenu, događalo u glavi haškog zatvorenika Šešelja nije poznato, ali se čovek tokom samo 24 časa predomislio: Todorović je na B92 nastupio u sredu, a Nikolić je već u četvrtak "dobio nalog" (iz Haga, naravno). "Šešelj je rekao da su promenjene okolnosti, da je bilo mogućnosti da uđemo u Vladu, da sada takve okolnosti ne postoje i da je EU odlučila da će ga ubiti u Hagu", ispričao je Nikolić novinarima u skupštinskom holu, u ponedeljak, 8. septembra. Istom prilikom, Nikolić je podsetio i na sledeću stvar: "Jednu stvar je zaboravio moj kum Vojislav Šešelj. Kada je polazio u Hag, na aerodromu u Surčinu rekao mi je: ‘Radi najbolje što možeš, ne slušaj mene jer će meni u Hagu biti iskrivljena svest.’ On se danas ponaša drugačije nego kad je odlazio, a ja sam potpuno isti."\nUOČI RAZLIKU: Staro...\nPRELIVANJE ČAŠE: Kad se delovi ovog uzbudljivog scenarija logički i hronološki poređaju, ispostavlja se da je problem zaista ideološke prirode: na jednoj strani je mekša (ma koliko to čudno zvučalo) skoro proevropska struja Tomislava Nikolića, a na drugoj tvrdoglava, od realnosti operisana i večno ista struja Vojislava Šešelja.\nPo sopstvenom priznanju, Nikolić je zaista komunicirao s Borisom Tadićem, što bi značilo da su Radeta i Jovanović proklele upravo njega. Navodno, čuli su se telefonom još 7. jula: "Rekao sam mu tada da imamo ideju da podnesemo amandman na SSP. Šešelj je tada rekao da će, ako Vlada prihvati amandman, radikali glasati za SSP, jer time dokazuju da nismo protiv Evrope, a čuvaju KiM u sastavu Srbije." Njihov sledeći razgovor bio je 29. jula: "S Tadićem sam se čuo dva dana pre nego što smo u parlamentu otvorili raspravu o događajima na mitingu 29. jula, jer je stav Šešelja bio da to mora da bude tema, ali da ne sme zbog toga da bude opstrukcije. S kim sam drugim to mogao da dogovorim? Sa Slavicom Đukić? Mirkom Cvetkovićem?", objasnio je Nikolić, ističući da su o njegovim razgovorima radikali bili uredno obavešteni. Sudeći po kletvama, reklo bi se da mu je ta telefonska komunikacija bila "žuti karton", posebno ako se zna da se Šešelj pozitivno izrazio o nastupu vatrenih radikalki.\n...i novo rukovodstvo SRS\nKap je, međutim, prelila čašu kada se na dnevnom redu našao SSP, odnosno kada je Šešelj naprasno odlučio da radikali ne verifikuju taj dokument. Ostaje ipak misterija da li je Šešelj do te odluke zaista došao preko noći ili je raskid s Nikolićem već neko vreme pripremao, povremeno ga izazivao (ne tako davni razgovori Šešelja sa Koštunicom o kojima Nikolić, navodno, ništa nije znao) i shvatio da mu je SSP divna prilika da raskrsti s čovekom koji mu je ozbiljno ugrozio rejting najpopularnijeg radikala. Naravno, mogao je Nikolić i ovoga puta da prećuti, da zaboravi šta je obećao biračima i javnosti, i da jednostavno prihvati Šešeljev nalog. To se, eto, nije desilo – možda je čak i nebitno da li je glavni razlog bilo to što mu je dojadilo da sluša telefonske naloge, to što je shvatio da i sam ima priličnu političku moć ili bilo šta drugo. Za političku scenu Srbije bitno je da se to dogodilo i da u istoriji radikala počinje jedno sasvim novo poglavlje. "Kao član SRS-a, sprovodeći ideologiju stranke, ostvario sam veliki uspeh u životu i ako rešim da se bavim politikom, to mora da bude na principima koje sam izneo u nekoliko proteklih dana. Ukoliko te principe ne mogu da ostvarim u svojoj stranci, moraću onda da osnujem neku novu stranku. To zavisi od novih poteza Šešelja, šta će da traži od njih i dokle su oni spremni da idu. Išli su dosad veoma daleko čačkajući moje strpljenje", istakao je Nikolić, uz napomenu da "stranka nije autistična i mora da se reformiše, da nešto menja".\nPRELAZNI ROK: "Napred Srbijo", poslanički klub T. Nikolića...\nKO ĆE KOME: Samo dan pošto je saopštena vest o ostavci Tomislava Nikolića, on je formirao sopstveni poslanički klub "Napred Srbijo" u kojem mu se, do zaključenja ovog broja "Vremena", pridružilo još 19 poslanika. Iako u utorak 9. septembra ova poslanička grupa nije učestvovala u glasanju o SSP-u (navodno, da im ne bi bilo prebačeno da su se izdvojili samo da bi mogli da glasaju), Dragan Todorović, na kojeg je Šešelj preneo sva predsednička ovlašćenja, najavio je oštre mere protiv svih onih koji se priklone Nikoliću: "U ovoj stranci tretiraće se kao izdajnici. Njihov status biće rešen onog momenta kada budu zasedali stranački organi koji su za to nadležni, ali ja sam siguran da će zbog ovoga biti isključeni iz SRS-a. Što se njih tiče, priča je završena. Po mojim informacijama, već su neki opštinski odbori na svojim sednicama isključili pojedine poslanike koji su pristupili novom poslaničkom klubu."\n...i poslanici SRS-a\nS druge strane, Nikolić kaže da mu trenutno ne pada na pamet da olako prepušta SRS, iako očekuje da će biti isključen. Takođe, pozivajući se na statut stranke, on traži da se hitno održi Kongres radikala ili sednica Centralne otadžbinske uprave, kako bi se "dozvala pameti cela stranka". Trenutno, izvesno je jedino to da Nikolić i članovi grupe "Napred Srbijo" ostaju u parlamentu: blanko ostavke koje su svi radikalski poslanici potpisali Nikolić je, kaže, izgubio, a bez toga od Todorovićevih pretnji nema vajde.\nSA SUZOM ZA NIKOLIĆA: General Božidar Delić\nKomentarišući događaje u SRS-u domaći analitičari skoro su stoprocentno složni u oceni da će se raskol svakako odraziti na rejting radikala i da oni bez Tomislava Nikolića ne mogu ni da sanjaju o dva miliona glasača. Ipak, mnogi od njih ističu da će dalja politička sudbina bivšeg zamenika predsednika SRS-a i te kako zavisiti od toga ko će mu se priključiti. U tom smislu, najmisterioznija, ali istovremeno i najvažnija, jeste odluka Aleksandra Vučića: tokom višednevne drame među radikalima, generalni sekretar stranke ostao je potpuno nem i nevidljiv. Najpre je izostao zbog "nekih porodičnih obaveza", zatim je bio "na putu", s tim što su i jedna i druga strana "između redova" napominjale kako su s njim u vezi. Prema izvorima "Blica", Vučić će ipak stati uz Nikolića, ali toj verziji može se verovati isto onoliko koliko i onoj po kojoj će ostati veran Šešelju. Za sada, indikativno je jedino to da je Šešelj predsednička ovlašćenja preneo baš na Dragana Todorovića, a ne na Vučića kao "večitog trećeg".\nKako bilo, jasno je da će i u danima koji slede rascep radikala i sve što je iz toga proisteklo, biti vest nad vestima. Čak i da se, nekim čudom, Toma i Voja pospu pepelom i izmire, dosadašnja stranačka zatvorenost i tajnovitost radikala za sva je vremena prekinuta. Šta god da se desi, garantovano je da će biti izobilja tračeva, prljavštine, borbe frakcija, dokazivanja, pokazivanja i ukazivanja.\nSiti da se zabavimo.\n(Slika - KORENI: Vuk Drašković, Vojislav Šešelj i Dragan Todorović 1990.)\nSRS je osnovan 23. februara 1991. u Kragujevcu ujedinjenjem Srpskog četničkog pokreta i onog dela Narodne radikalne stranke advokata Veljka Guberine koji je predvodio Tomislav Nikolić, koji je do sada uvek prednost davao Šešelju. U SRS-u smatraju da je tog dana održan Drugi otadžbinski kongres stranke, dok za održavanje Prvog uzimaju datum 23. januar 1990, kada je u Batajnici održan Osnivački kongres Srpskog slobodarskog pokreta, čiji su inicijatori bili Vuk Drašković i Vojislav Šešelj. Šešelj je prvo bio vođa Srpskog slobodarskog pokreta (od 16 članova), a posle neuspelog pokušaja da napravi zajedničku partiju sa Vukom Draškovićem, Šešelj je u julu 1990. godine stvorio Srpski četnički pokret, koji nikada nije uspeo da registruje, ali je zato ujedinjenjem sa NRS-om stvorio i registrovao SRS (25. februar 1991).\nNikolić izjavljuje da se zavesa spušta nad Srpskom radikalnom strankom kakva je do sada bila i da će se uskoro pojaviti dve nove stranke ili jedna nova. Kakva će ona biti, videće se. Radikali nisu imali mnogo rascepa i otpadništva (Glamočanin, Petković, neki pojedinci posle 2000) i nije jasno kako će se unutrašnji sukob odraziti na njihov moral. Sudeći po sadašnjem Nikolićevom uticaju i po reakcijama na njegovo odbijanje da pogazi javno datu reč, može se pretpostaviti da bi on mogao imati znatno veći uspeh od onoga koji je ostvario Jovan Glamočanin 1994. sa svojom grupom Klub SRS "Nikola Pašić" kada se suprotstavio radikalskom protivljenju u svojevremenom zaokretu u prekodrinskoj politici Slobodana Miloševića, a koje je Šešelj prozvao "prodanovićima".\nRascep u SRS-u će možda za deo pristalica delovati razočaravajuće i može voditi slabljenju radikalske skupine. Oni su pod neposrednim rukovodstvom Nikolića zabeležili veći uspeh nego kad ih je direktno vodio Šešelj, a sad je pitanje kako će Nikolić profilisati svoju politiku. Raspad radikala može koristiti strankama koje su locirane u njihovoj blizini, a to su socijalisti i narodnjaci. U obrnutom, a verovatnijem slučaju, uspeh Nikolića će te stranke verovatno ugrožavati. Sudeći po naglom popravljanju slike Nikolića u medijima, treba pretpostaviti i da će se njegov koalicioni potencijal povećavati.\nLogično i jedino moguće\nMa koliko da je rascijep u Srpskoj radikalnoj stranci iznenadio javnost, riječ je, u biti, o nečemu što ima svoju logiku i političku nužnost. Evo i zašto.\nTomislava Nikolića, doskorašnjeg zamjenika predsjednika SRS-a Vojislava Šešelja, ni uz maksimalan napor nije moguće doživjeti kao modernog i dalekovidog političara. Vjeran doktrini svog mentora koji je u Sheveningenu sročio svoju 103. knjigu, zadrt i isključiv, Nikolić je sve što o politici zna naučio na teži način. Tek ove godine, kada su radikali po treći put postali najveća parlamentarna stranka, Šešeljev zamjenik je osjetio da nešto treba da se promijeni u svojoj taktici. Džaba mu trećina poslanika u Skupštini, džaba više od dva miliona glasova koje je dobio u trci za predsjednika Srbije, kada ti rezultati, na jednoj strani, deprimiraju i do kosti plaše veći dio zemlje, a na drugoj ujedinjuju sve njegove političke protivnike. Spremnost Nikolića da podrži Sporazum o pridruživanju Evropskoj uniji, u tom kontekstu, trebalo je da posluži kao najava nove radikalske politike. Bez ikakvog revidiranja Šešeljevih postulata, njegov bivši zamjenik pokušao je da SRS prikaže kao konstruktivnu i kooperativnu partiju, čije učešće u vlasti ne bi imalo posljedice elementarne katastrofe.\nMada Nikolić ni na kakav način nije ugrozio Šešelja, reakcija iz Sheveningena bila je logična i jedina moguća. Prihvatiti da radikali glasaju za SSP uz jedan amandman čisto kozmetičke prirode, značilo bi širom otvoriti vrata za čitav niz sličnih postupaka koji bi u dogledno vrijeme prilično poništili razliku između SRS-a i ostalih stranaka. Sve one zarđale kašike, pištolji, gacanje po vukovarskim ruševinama, svi šovinistički ispadi, naručena premlaćivanja i najjeftinija demagogija najbolje govore koliko se Šešelj trudio i trudi da se to nikad ne dogodi. Zar da se – kada se vrati iz Haga – zadovolji mjestom počasnog predsjednika jer je novo stranačko rukovodstvo prihvatilo gomilu kompliciranih obaveza i sporazuma u kojima za njega više nema mjesta? Zar je to nešto zbog čega se štrajkuje glađu, pišu političke oporuke i sa optuženičke klupe ratuje protiv cijelog svijeta?\nMoguće je da Nikolić navedenog nije bio svjestan. Koliko je poznato, on nikad nije odustao od Velike Srbije ili, na primjer, izrazio žaljenje zbog mučkog ubojstva Slavka Ćuruvije. Ipak, ova najava promjene političke taktike najozbiljnije je zaprijetila samoj biti SRS-a: racionalnosti i odgovornosti do sada su bile nespojive sa ovom partijom. Ne samo Šešelj, već i Dragan Todorović, Vjerica Radeta i njima slični, osjetili su kakvu političku Pandorinu kutiju Nikolić otvara. Možda ne odmah, ali svakako u neko skorije vrijeme kletve i destrukcija, zastrašivanja i bahatost ne bi bili najvažniji preduslovi za napredovanje u stranci. Naprosto, u igri bi bili drugi ulozi od onih koji su sada… No, to se nije dogodilo i, kako stvari stoje, neće se ni dogoditi. Radikali se mogu umiti i očešljati, mogu se manje kleti i vrijeđati, nositi bedževe ili hodati bez njih, ali oni se ne mogu promijeniti. Samo takvi kakvi su mogu postojati. Šešelj, Todorović i Radeta sve znaju o tome. Sa zakašnjenjem, saznao je i Nikolić.\nRASCEP BEZ POSLEDICA: Jovan Glamočanin i Ivica Dačić 1994. (uz prvi antrfile)


CM: Stručnjaci: Protesti u Beogradu nisu imali ʽpotpisʼ stranih obavještajnih službi\nUčestvovanje na demostracijama i guranje kontejnera je ono što strane službe ne rade, kaže general Momir Stojanović. Građani osećaju da su pokradeni na izborima i da mnogo toga nije u redu u zemlji, kaže Momir Stojanović.\nNakon sukoba policije i demonstranata u Beogradu, provladini tabloidi izvestili su da strane obaveštajne službe stoje iza protesta, a sve u cilju “rušenja” neprikosnovenog predsednika Aleksandra Vučića.\n'Korištenje stare priče'\n'Prekršena prava stranih državljana'\nPolitički analitičar i politikolog Cvijetin Milivojević kaže da su provladini tabloidi danima plasirali teorije da iza protesta stoje tajne službe Rusije, Ukrajine, Hrvatske, Izraela i Crne Gore.\n„To su mediji za koje se pouzdano zna da su bliski vrhu režima. Oni su faktički glas režima. Tako i treba sa se gledaju ti tekstovi, kao poruke. I to kao negativne poruke tim zemljama“, kaže Milivojević.\nMilivojević navodi da je takvo izveštavanje medija neprofesionalno, ali i da postoje posledice tekstova koji se koriste za “unutrašnju” upotrebu.\n“Ambasador je poslao direktnu poruku time što je odbio da se sastane sa predsednikom Vučićem, iako se to drugačije opisalo u srbijanskim medijima. Rečeno je da Vučić nije imao vremena, iako se desilo upravo suprotno. Primetili smo da je i Hrvatska reagovala putem medija bliskim vlastima u Zagrebu, zatim Crna Gora...“, kaže.\n“Gledajući sa stanovišta šta jesu nadležnosti policije, nije ništa sporno uhapsiti bilo čijeg državljanina koji je zapalio kontejner, međutim, ozbiljna država koja drži do sebe, hapšenjem stranog državljanina ne optužuje zemlju porekla da stoji iza protesta”, zaklučuje Milivojević. (Izvor: Al Jazeera, www.balkans.aljazeera.net, Milivoje Pantović, 18.7.2020)\nОбјавио cvijetin у 09:11


Svetska premijera: Subaru Forester za 2019. (VIDEO)\nNovi Forester imao je premijeru na njujorškom salonu automobila. Meðu novitetima su sistem asistencije koji upozorava na umor i dekocentraciju vozaèa i osnaženi 2.5 "bokser" motor.\nVesti èetvrtak 29.03. 11:30 Komentara: 33


DS: DRI da proveri izbor izvođača radova na školama | Autonomija\nDS: DRI da proveri izbor izvođača radova na školama\nProveriti na koji način i po kojim kriterijuma su birani izvođači radova u tim poslovima\nGradski odbor Demokratske stranke Novi Sad pozvao je danas Državnu revizorsku instituciju i druge nadležne državne organe da provere na koji način i po kojim kriterijuma su birani izvođači radova na školskim objektima, navodeći da je gradska vlast učinila sve da oteža rad školama na području grada.\nIz DS poručuju da je dugačak spisak nepodopština koje je lokalna vlast počinila u oblasti obrazovanja, što uz neopravdano smanjenje plata prosvetnim radnicima, višemesečnu obustavu rada, dolaske policije u škole radi provere ko štrajkuje i druge oblike pritisaka kojim su zaposleni u školama izloženi od strane centralne vlasti, daje vrlo sumornu sliku školstva u Srpskoj Atini.\nNavodeći da sredstva za materijalne troškove, koje treba da obezbedi lokalna samouprava, stalno kasne zbog čega su školama više puta bili isključeni telefoni, a pretnje isključenjem struje su postale redovna pojava, DS ukazuje i da školama nedostaje potrošni materijal, da odlaske đaka na takmičenja često finansiraju njihovi roditelji, kao i da se postupci javnih nabavki sprovode krajnje neefikasno.\n„Iz izveštaja o investicionim aktivnosti za 2014. godinu vidi se kako je radove na školskim objektima izvodilo svega nekoliko firmi, koje su radile doslovno sve – od nabavke šerpi, preko postavljanja instalacija, pa do izdavanja energetskog pasoša – što ukazuje i na mogućnost korupcije“, tvrde u GO DS.\nZato, kako kažu, pozivaju DRI i druge nadležne državne organe da odmah provere na koji način i po kojim kriterijuma su birani izvođači radova u tim poslovima.\nNovosadske demokrate su navele i da pojedine mesne zajednice organizuju prijeme u čast najboljih učenika iz škola sa svoje teritorije, na kojima deca i njihovi roditelji slušaju bajke o podvizima Srpske napredne stranke i gradonačelnika Miloša Vučevića.\nTvrde i da prijemi počinju obraćanjima „dragim članovima Srpske napredne stranke“, a završavaju dodelom pohvalnica deci za „doprinos aktivnostima mesne zajednice“.\n„Tako providan i bezobziran pokušaj manipulacije decom dosad nije zabeležen u našem gradu, a gradska vlast i vladajuća stranka koja se koristi ovakvim prljavim trikovima jesu istinska sramota i za Novi Sad i za sve Novosađane. Čak i za one koji su glasali za njih“, navodi se u saopštenju Demokratske stranke.


Uzimanje studentskog beskamatnog kredita – Pitaj Učene ®\nPočetna| Pitanja|pitanje br. 7244\nPostavljeno 21.10.2018 2018-10-21T17:19:29+02:00 2018-10-21T17:19:29+02:00u kategoriji: Poslovanje Turizam Trgovina\nUzimanje studentskog beskamatnog kredita\nSelam alejkum! Zanima me vaš stav o uzimanju studentskih kredita. Ja sam obaviještena da je to beskamatni kredit, i da ukoliko student ima dobar prosjek ocjena, nema potrebe čak ni da ga vraća, ali bih voljela da čujem stav učenih. Allah vas nagradio!\n2018-10-21T17:20:03+02:00Odgovoreno | 21.10.2018 u 17:20\nUvažena sestro u vjeri, vama je obaveza da provjerite da li je to doista beskamatni kredit. Ako se uistinu radi o beskamatnom kreditu, onda ne postoji nikakva zapreka da onaj ko ima potrebu i koji ispunjava uvjete postavljene od onoga ko odobrava taj kredit – uzme takav kredit. Ako se desi da onaj ko je odobrio takav beskamatni kredit, zbog dobrog prosjeka ili nekog drugog razloga, oslobodi dužnika od vraćanja duga, to je također dozvoljeno.\nNapomena: Savjetujem vam da budete pažljivi kada budete provjeravali o kakvom kreditu se radi. Živimo u vremenu kada mnogi pojedinci i institucije izbjegavaju kamatu nazvati njenim imenom, već je nazivaju drugim nazivima, a u osnovi to je jedna te ista stvar. Islam ne gleda u imena i termine, već gleda u stvarnost. A Allah najbolje zna!\nDa li je dozvoljeno uzeti muževo prezime prilikom udaje ?\nDa li je dozvoljeno uzeti kredit u BBI banci koji se povode šerijatskim propisima po pitanju toga?\nNema drugog puta koji vodi Uzvišenom Allahu, Njegovu zadovoljstvu i Džennetu, osim Poslanikovog, sallallahu alejhi ve sellem, puta. Prof. Enes Julardžija


Tradicionalna hrana: šta su jele trudnice pre nego što smo dobili TV reklame? - Vitki Gurman Tradicionalna hrana: šta su jele trudnice pre nego što smo dobili TV reklame? - Vitki Gurman\nWeston A. Price je oko 1930. godine sproveo prvo nutricionističko istraživanje tražeći odgovor na ono što njega, zubara, zanima: koja je tajna pravih i zdravih zuba? Obišao je širom sveta blizu 20 zabačenih sela do kojih nije stigla moderna hrana. Na svojim putovanjima pronašao je odgovore na još jedno pitanje koje na početku nije sebi postavio – kako su stari narodi tretirali svoje najosetljivije pripadnike? Šta su od hrane prvo odvajali za decu, iscrpljene, povređene, bolesne i trudnice i dojilje? Loša vest je da hrana koja se nekada najviše cenila nije ono što jedemo danas -a dobra vest je da to danas nije hrana koja je najskuplja.\nŠta sadrži ovo predavanje i zašto je važno?\nPrema nekim izvorima – loše vam se piše ako ne kupite maslinovo ulje ili avokado jer su mononezasićene masti jako zdrave. Voditeljke poručuju kako su njihove bebe vegani od pelena i kako ih hrane mangom, papajom i avokadom. Ja vas ovde bombardujem vestima da zasićene masti nisu nezdrave i da je to sada i zvanično a neki nastavljaju da pričaju kako se lepo živi na salaticama i sokićima. Pojavljuje se nova super-hrana koja je ili samo zdrava ili leči sve bolesti za koje ste ikada čuli i gomila vrlo komplikovanih i složenih teorija.\nNaravno da postajemo zbunjeni. I ja bih bila da se uvek ne vratim na jednu prostu i jednostavnu stvar: od čega smo vekovima živeli, pre nego što smo dobili medije, online prodaju i broj tekućeg računa svakog novog teorietičara koji koja se pojavi.\nZato se uvek vratim na ova pitanja: od koje hrane su nekada zubi rasli beli, pravilni i bez kvarova?\nOd čega su jačale kosti i nije postojala osteoporoza i depresija?\nŠta je bilo namenjeno za povratak snage?\nZašto je hrana naših predaka, prava i prirodna, bila važna?\nOvo su najvažnija pitanja na koja treba odgovoriti i ona su primarna. Ono drugo – koliko ćete % masti, ugljenih hidrata i proteina da odlučite da unosite uvek je sekundarno pitanje, koje će diktirati lični izbor ili ponekad i moranje.\nPokušavamo danas da staru hranu (masti, meso) krivimo za nove bolesti i poremećaje i nakon 6 decenija, pokušaj je propao. Sada treba da učimo od početka.\nPredavanje koje delim danas sa vama je protkano logikom i zdravim razumom, jasno, dokazivo i smisleno. Ako znate nešto o ishrani ojaćaćete svoje stavove, a ako ne znate – naučićete za ove dva sata više nego što ste do sada mogli da sakupite levo-desno, po novinama i na blogovima koje pišu oni sa površnim znanjima.\nNe zaboravite nakon gledanja predavanja da napišete svoje utiske i motivišete još nekoga da ovo pogleda.\nNajbitnije poruke ovog predavanja\nSumirala bih neke stvari iz predavanja za one koji ne mogu da ga baš odmah pogledaju i ostavljaju to za kasnije:\nRafinisana hrana i prerađevine nisu hrana na kojoj smo živeli i ovakva hrana naš organizam ostavlja gladnim. Naša genetika je ostala ista kao da je plan za perfektnu kuću – ali smo jako pokvarili cigle i nemamo dovoljno građevinskog materijala da izgradimo tako perfektne kuće.\nNikada ranije nismo jeli nemasna mesa, belanca i čiste proteine. Tradicionalni narodi su ih kombinovali sa mastima – jer su vitamini topivi u mastima (A, D) važni za metabolizam proteina.\nTradicionalna ishrana je sadržala mnogo više nutrijenata (iz masti) nego što to poslednjih decenija sadrži moderna hrana.\nUnosilo se dosta enzima iz prirodno fermentisane hrane (mleko, žitarice, povrće) – pročitajte više o laktofermentaciji (ili pogledajte video).\nSemenke, žitarice, mahunarke i oršasti plodovi se natapaju, klijaju i fermantišu da se eliminišu antinutrijenti poput fitinske kiseline.\nU tradicionalnim dijetama mast je bila prilično zastupljena – od 30% pa do 80% ukupnih kalorija. Samo 4% kalorija je dolazilo od polinezasićenih ulja.\nPostojao je balans između omega-3 i omega-6 masnih kiselina.\nKoristile su se cele životinje – kosti su se upotrebljavale za supe koje su bogate kalcijumom (video) a mast je bogata vitaminima topivim u masti (vitamin D, A, K, E)\nOd promena na bolje nas najčešće deli samo informisanost. U današnje vreme nije možda moguće ispuniti baš svaku od smernica iz ovog predavanja – ali se trud isplati. Može da se učini ono što nam je moguće i dostupno.\nSigurna sam da će vas ovo predavanje naterati da se ozbiljno zamisliti i promenite nešto.\nPrevod predavanja: ZAHVALNICA ZA TIMSKI RAD!\nOvaj post je počeo da nastaje pre oko godinu dana kada sam na FB stranici pozvala pratioce koji znaju engleski jezik da podelimo prevod predavanja – jer sam smatrala ovo predavanje nečim što stvarno treba da podelim sa čitaocima bloga. Prijavilo se dovoljno ljudi ali su neki zbog ličnih obaveza odustajali, a drugi uradili i više nego što su prihvatili na početku. Želim da se zahvalim onima koji su se odazvali zbog njihove zainteresovanosti, još više onima koji su završili svoje delove prevoda – a posebno prevodiocu iz Niša, Ivani Knežević Spasović koja je prevela više od trećine.\nImajte u vidu da su “moji” prevodioci iz različitih republika bivše SFRJ i da nisam htela da menjam stil izražavanja i narečje bilo koga od njih. Takođe, ne radi se o profesionalnom prevodu već o volonterskom timskom radu ljudi koji se nikada nisu sreli i okupili su se oko ideje da ovo treba da odgleda i razume što više ljudi. Hvala svima koji su učestvovali i nadam se da ćemo moći sve da ponovimo nekom prilikom 🙂\ndijeta ishrana dece istorija gojaznosti LCHF masti meso zablude zdrava ishrana\nUžas zvani “kupovna biljna mleka” – izbegavajte ih ako...\nUputstvo: kako da imate debelo dete\nDetinjarije – Tradicionalna hrana: šta su jele trudnice pre nego što smo dobili TV reklame? says:\n26. May 2014. at 12:04\n[…] Predavanje koje delim danas sa vama je protkano logikom i zdravim razumom, jasno, dokazivo i smisleno. Ako znate nešto o ishrani ojaćaćete svoje stavove, a ako ne znate – naučićete za ove dva sata više nego što ste do sada mogli da sakupite levo-desno, po novinama i na blogovima koje pišu oni sa površnim znanjima. Ostatak teksta pročitajte na blogu Vitki gurman […]\n26. May 2014. at 12:21\nJako fino zvuci sve, al sta da radimo sa mesom punim antibiotika i hormona, sa hranom kojom se zivotinje hrane.. Prost primeti lanca ishrane pokazuje da se svi spoljni zagadjivachi akumiliraju preko zivotinjske hrane, pa preko same zivotinje, njenog mleka/mesa koje pojedemo, da bi najvecu koncentraciju ” otrova” dobila upravo beba kroz majcino mleko.. Covecanstvo se od postanka prilagodjavalo uslovima sredine u kojoj je, tako da je jako tesko poverovati da nam je i dalje zdravo bazirati opstanak na tom tzv tradicionalnom nacinu ishrane.. Priroda nudi zdravije alternative za hranljive materije koje su nam potrebne i nikada ni jedva bilja vrsta ne moze sadrzati toliko otrova koliko zivotinja, to su lako proverljive cinjenice.\n26. May 2014. at 12:31\nRadićemo ono što moramo, bez ciljeva koje je nemoguće ispuniti.\nSavršeno dobru hranu ćemo jesti onda kada nam je dostupna prostorno i finansijski, a i u onoj meri koja od nas ne pravi preopterećene, paranoične i prezabrinute osobe. Prava mera je kada se da sve od sebe a pri tome se ne remeti u značajnoj meri svakodnevni život i ne opterećuju ljudi iz okruženja.\nUčenje činjenica je jedno. Moranje u praksi je drugo.\nČisto da ne mešamo babe i žabe…\nP.S. zašto antibiotici u mesu? Obilazila sam farme, nije da nisam. Nisam videla životinje koje su bolesne da im trebaju antibiotici, kao što znam da su veoma skupi i neprofitabilni za proizvođača. Jeftinije mu je da pazi na životinje.\n2. August 2017. at 12:04\nDraga Majo, ovo je malo skretanje – ja sam prevodila sastav gotove hrane (miksa) za farme. U sastavu te hrane je bilo antibiotika. Ako te zanima, mogu da ti pošaljem mejl sa originalnim tekstom i prevodom.\n26. May 2014. at 14:39\nsta znaci dati sve od sebe..? a ne remetiti svakodnevni zivot? Da li bi trebalo po Vama da se uprkos svima naucnim dokazima i na kraju krajeva ljudima samim i njihovim istorijama bolesti, narod okrene “tradicionalnoj” ishrani na ustrb svog zdravlja samo zato sto su bake i dede jele tako.. ?\nTada je stoka gajene na ispasi od lekovitog bilja, nije zatvorena u skocenom prostoru ispod neonki cekala svoj obrok pun GMO soje i pored toga ljudi su minimalno jeli meso i zivotinjske produkte, a pritop su se trosili svakodnevnim radom.. Suludo je savetovati majku ili trudnicu da jede masti i proteine ziv.porekla, osim ako nisu gajena prirpdnom, nezagadjenom hranom(sto je skoro nemoguce). MAjke su sve gojaznije u trudnoci, deca sve teza,porodjaji rizicni i zavrsavaju se carskim rezom , sad vec vise og 50% slucajeva, devojcice od 10 godina ulaze u pubertet-od cega? visokoproteinska ishrana bazirana na namirnicama zivotinjskog porekla. Slazem se da ne bi trebalo mesatit babe i zabe kako Vi kazete, al zar covek mora da pravi kompromise u vezi sa svojim zdravljem.. SAmo zato sto je lakse da se ispece parce ribe pune olova i zagadjivacha, koja ako nije divlja, tj ako je tovljena(kao sto vecina riba jeste)i ne zadrzi omega kiseline, jer se nije hranila planktonom iz mora, koji u sebi sadrzi upravo te toliko cenjene kiseline. A moguce ih je uneti kroz druge izvore..Ne zagovaram veganizam, daleko od toga, al vasi postovi sve vise lice na upravo to cega se sami grozite- insistiranje i ostrascenost, gledanje samo jedne strane, a i tradicija se vise puta pokazala samo kao greska iz koje bi trebalo da ucimo.\n26. May 2014. at 14:47\nNemam ništa protiv druge strane, ali se iz vašeg komentara uopšte ne vidi koja je to druga strana.\nBiljke su pune pesticida i rastu na osiromašenoj zemlji, životinje su neadekvatno hranjene, voda je hlorisana… Ako ćemo tako SVE je sada pogrešno i loše.\nŠta je po vama rešenje?\nIz kojih je to izvora sem životinjskih moguće uneti EPA i DHA?\nI koje su to konkretne greške tradicionalne ishrane do početka 20. veka?\n29. May 2014. at 07:35\nJelena meni u celoj ovoj Vasoj prici previse bode oci recenica da su deca sve deblja i deblja od visokoproteinske ishrane i da iz istog razloga devojcice ulaze u pubertet sa 10 god. Kako mozete tako nesto da kazete? Znate li Vi sta je visokoproteinska ishrana? Ja ne znam ni jedno dete da se tako hrani. Nazalost znam mame koje ustaju u podne, a dete je vec ustalo i ugrejalo sebi mleko u mikrotalasnoj, namazalo pastetu na parce belog hleba i selo pred komp i vec uveliko igra igricu uz povremeno grickanje smokija. Te mame ih za rucak odvedu u restoran na picu, a za veceru im skuvaju virsle. To je sve samo ne visokoproteinska ishrana. Da li da napomenem da su deca non stop bolesna? Da li da spomenem mame koje svom detetu ne kuvaju, daju mu kiflu i jogurt kad je gladan ujutru i ostave ga ispred tv-a, a one sednu i jedu eurokrem iz kantice? Ta ista mama od 126 kg je svom sinu od 5 godina rekla da ce se ugojiti ako uzme da gricne malo pecenih lesnika koje sam mu pruzila, a pre toga ga je vodila u Mek.\nMame sede u parku na klupama dok se deca igraju, pa im u pauzama pune usta smokijem, grisinama i keksom.\nCast izuzecima, onima koji svoju decu hrane raznovrsnim povrcem, jajima, punomasnim sirevima, mesom, ribom i vocem. Mene je mama tako hranila i sve je bilo u redu dok nisam ja uzela stvar u svoje ruke i krenula da rokam nutelu, plazmu i razvodnjene kartone od nazovi sireva. Sva sreca na vreme sam se otreznila.\nApropo recenice oko preranog ulaska u pubertet – znate li vi da je soja prepuna estrogena? Mozda bi mogli da se informisere o desavanjima u Australiji i kako deca od prekomernog konzumiranja soje u ishrani (sto preko adaptiranog mleka od bebecih dana, sto preko kekseva i ostalih budalastina u koje se trpa sojino mleko, sojino brasno i td., a sve zbog cinjenice da su tamo namirnice zivotinjskog porekla satanizovane u ocima trudnica, a od strane lekara koji im preporucuju da unose samo i iskljucivo sojino mleko i tofu sir) imaju strahovite probleme – devojcice dobijaju menstruaciju vec sa 7-8 god, dok decacima rastu grudi i polni organi se ne razvijaju adekvatno..\nNemojte se frljati terminima cije znacenje ocigledno ne znate..\n30. May 2014. at 23:15\nBavila sam se visokoproteinskim dijetama u ovom tekstu.\nŠto se tiče jedenja džanka umesto prave hrane – potpuno se slažem sa tim koji su uzročnici metaboličkih poremećaja.\n26. May 2014. at 12:26\nNajbolji savet koji sam skoro dobila a vezan je za hranu i ishranu je bio “Da li bi to jela tvoja baba” 😀 Mislim da je to i neki krajnji zakljucak ovog teksta 😉\n26. May 2014. at 12:43\nMislim da bi moja baba jela ananas 🙂\nJa volim na ovo da dodam “…i da je baba mogla da putuje svuda po svetu” 🙂\nI ja se sećam ovoga iz teksta kad sam bila mala:\n– mama je bila zdravstveni radnik, veoma pažljiva oko toga da ne pijemo sokove, unosimo malo šećera, kuvala svaki dan sveže i sl. Ali je babi na selo nosila ulje (jer su ih učili i u školama medicinske struke da je to zdravo).\nBaba ko baba, zafrljači ulje negde i nastavi da sprema na masti 🙂 I sećam se da kad god su zaklali pile, uvek je prvo bacala džigericu na plotnu i davala mi je. To je uvek bilo “za decu”.\nNe krivim naše roditelje, jer su tako učeni – ali je ironija da su babe bile bolji nutricionisti od njih.\n26. May 2014. at 13:14\nNapokon, jeeeej!!! 😀 😀 Odličan video, jedva sam čekala da ga objaviš.\nNadam se da će biti još ovakvih seminara kojima će se pomagati ljudima da otvore oči i da ne bacaju novac na magično koješta, već da se uzmu u pamet, očiste frižider od koječega sa 0%mm, fit, light, itd, i da se okrenu našim precima i zdravoj hrani koja je svuda oko nas, samo nije etiketirana i ne prati je jak marketing. Pijaca, mesara, to je izvor zdrave ishrane za celu porodicu zauvek.\nBila mi je čast raditi sa tobom Majo. Kad god se ukaže prilika, rado ću ti pomoći i pozivam sve tvoje FB i blog pratioce da odvoje 3-4 sata, da nešto nauče iz zadatog teksta, a i da daju svoj doprinos osvešćivanju većine.\nSrdačno, Tanja :-*\n27. May 2014. at 10:35\nNadam se i ja da ćemo sve da ponovimo nekada 🙂\nI meni je bilo zadovoljstvo da radim nešto ovako timski sa čitaocima bloga – puno hvala još jednom i ovde :*\n26. May 2014. at 16:24\nHm, pre godinu i nesto sam se doselila u Bajern, zemlju svinja i masti! I naravno gurman po prirodi sam prihavtila sve vrste mesa koje se nude ovde, i spremam ih na sve moguce nacine. Takodje i povrce, trudim se da jedem samo ono sto donose seljaci na pijaci ili idem direktno na farme. Na srecu svo meso osim piletine i jagnjetine, kupujem organsko, piletinu i jagu kupujem kod turaka jer oni moraju da sprovode halal a to je sasvim dovoljna potvrda kvaliteta – bar meni. I da ne davim vise, hocu da kazem da se za 19 meseci koliko zivim ovde i hranim se ovako, da mi se zdravstveno stanje promenilo na bolje u svim pogledima, Gvozdje se znatno poboljsalo, osecam se bolje, ne gojim se, i nisam ni jedan antibiotik niti bilo kakav drugi lek popila- a u Srbiji sam pila na svake tri nedelje.\n30. May 2014. at 23:25\nDaleko bilo da daviš, meni je jako interesantno da čujem ovakva iskustva a verujem i onima koji čitaju komentare. Hvala puno 🙂\nInače, i moj hemoglobin je uvek na gornjoj granici za žene. Nisam ranije bila malokrvna (sem jednom u pubertetu na kratko i nije bilo nešto značajno) ali nije bio ovako visok.\n26. May 2014. at 16:26\nOdlican tekst i nadam se da ce se pomodarstvo ukinuti, i ljudi vratiti tradiciji u ishrani.\n26. May 2014. at 16:30\nantibiotici jesu skupi, ali (ono što sam čula od proizvošača lično i od dvojice vlasnika firme za proizvodnju jednog od koncentrata za ishranu stoke) seljaci koje je praktično nemoguće kontrolisati (kao što je teško kontrolisati kineze koji prodaju robu bez fiskalnog računa – dođe inspektorka, pokupi šta joj se sviđa za dž, i prijavu drži u fijoci, ja gledala svojim očima kako se to radi). seljak-proizvođač ima dogovorenu količinu mesa koju mora da isporuči svake nedelje (dve-tri, pojma nemam) i ako mu se stoka koja je spremna na klanje razboli, trebaju mu antibiotici, i posle toga još šest nedelja da antibiotik izađe iz mesa. tako bi trebalo da bude. ovako, on 10-tak dana pre klanja da po dozu svima koji su” na redu”, da se ne razbole kad dođe vreme klanja, ali se antibiotik posle tih 10-tak dana više ne oseća u mesu (to ne znači da nije aktivan), i zato može da se proda. TAJ momenat niko ne kontroliše (ili uzima mito da “ne vidi”, mislim, u srbiji živimo ;), i to je mnogo veći problem kod nas, od GMO, pošto se sojina sačma ne uvozi. sasvim je drugi slučaj što jedemo uvozno meso iz argentine i ko zna još odakle. ta stoka je jela GMO soju i kukuruz (mada me ona pomenuta dvojica ubeđuju da se to ne može odraziti na ljudsko zdravlje; zaboravio ili ne zna priču od omega 3 i omega 6, ali šta on zna? 😉 postoje sertifikovani organski proizvođači koji su skupi i oni su sigurni, kako su mi rekli. pitanje je: šta nam je jeftinije – da kupjemo duplo jeftinije (a opet ne jeftina) neproverene mesne proizvode, ili zdravlje?\n(izvinjavam se na dužem komentaru. super je tekst 🙂\n13. February 2015. at 16:45\n”Veggies are great vehicle for butter” – 😀\nOdličan snimak, i ova lepa teta sa tako blaženim karakterom zaista stimuliše. Suze su mi krenule kad je govorila o plodnosti u današnje vreme. 🙁 Mislim da nema veće tragedije od te.\nHvala, Majo, što nam otvarate oči. 🙂\n31. March 2016. at 07:35\nAko se ja ne varam Sally je u ovom videou rekla da ce da obradi 11 karakteristika zdrave hrane, a dosla je do 5. Sta je sa ostalih 6?\n2. August 2017. at 13:29\nA šta da radimo mi koji ne podnosimo miris i ukus mesa, ni ribe, kojima se gadi da to jedu..? Ne razumem ni samu sebe zašto tako, ali odvratno mi je. Ali, ironično, pržim na svinjskoj masti. . I uvek imam dileme i problem kako uklopiti sa ukućanima obroke, i kako da zamaskiram sva ta mesna jela, i zabrinutost oko dovoljnog unosa esencijalnih aminokiselina. Nisam sigurna da mi sirevi i ponekad jaja (možda nedeljno 2, 3) mogu nadoknaditi..\n15. February 2020. at 17:55\nTekst je super, i svi komentari su na mestu. Po mom misljenju, vazno je zadrzati umerenost u svemu. Ja bih samo volela da napomenem da sam se u Srbiji hranila maltene iskljucivo organskom hranom (u velikim kolicinama i svim vrstama mesa). 8 godina sam bezuspesno pokusavala da ostanem u drugom stanju. Onda smo se preselili za Japan i tamo sam, posto kvalitetno meso kosta jako puno, malo po malo uvodila alternative, ribu, soju, … ono sto sam uspevala da nadjem, a sto mi je odgovaralo po ceni i kvalitetu. Prve godine sam ostala u drugom stanju, evo sada sam ponovo trudna, cekamo i drugu bebu. Ne znam da li je na to uticao nacin ishrane, ali htela sam da podelim svoje iskustvo. Mislim da je najvaznije birati kvalitetnu hranu koja je dostupna na odredjenom podrucju (kao i nase bake) kuvati kod kuce i izbegavati arome, emulgatore, vestacke boje i secer. Nekom odgovara plant-based diet, nekome nesto drugo ali ne zaboravimo da svi imamo pravo na izbor i pokusajmo da ne osudjujemo jedni druge 😊


Potpisujem :: Održana prva konferencija slučajeva zaštite od nasilja u porodici\nU Centru bezbjednosti Podgorica održana je prva konferencija slučajeva o zaštiti od nasilja u porodici na kojoj je diskutovano o policijskoj praksi u domenu primjene Zakona o zaštiti od nasilja u porodici. Skupu, koji su organizovali CB Podgorica i Savjet za građansku kontrolu rada policije, prisustvovale su starješine i policijski službenici Stanice kriminalističke policije za suzbijanje krvnih delikata i nasilja u porodici i predstavnice nevladinih organizacija “Centar za ženska prava”, “SOS Telefon za žene i djecu žrtve nasilja Podgorica” i “Sigurna ženska kuća”.\nPredstavnice NVO govorile su, konkretno, o svim uočenim izazovima, primjedbama žrtava porodičnog nasilja i organizacija civilnog društva kako bi se kreirala rešenja za unapređenje primjene policijskih ovlašćenja i za kvalitetniju zaštitu i podršku prema žrtvama porodičnog nasilja.


NIKE M NK DRY SHORT HPRDRY LT YOGA | Sport Vision\nNike YOGA DRI-FIT je muški šorts za trening koji će vam pružiti podršku svojim dizajnom sa oblikovanim visokim pojasom i neprozirnom tkaninom. Fleksibilna tkanina oblaže tijelo dajući mu laganu kompresivnu podršku i više slobode prilikom vježbanja. Nike Infinalon tehnologija čini tkaninu nevjerovatno rastegljivom i ultra mekanom, a opet dovoljno čvrstom da podrži mišiće nogu. Dri-FIT tehnologija apsorbovanja znoja pomaže vam da zadržite osjećaj suvoće i prijatnosti, dok pojačavate intenzitet treninga. Visoki elastični pojas sa V-oblikom na leđima prati prirodnu liniju tijela i pruža savršenu pokrivenost prilikom ulaska u yoga položaje. Postignite balans duše i tijela u Nike YOGA DRI-FIT. SPECIFIKACIJA PROIZVODA: Prilagodljiv uzak kroj Dozvoljeno mašinsko pranje Sastav: 92% poliester, 8% spandeks Boja: crna Šifra artikla: CZ2210-010 .\nPostignite balans duše i tijela u Nike YOGA DRI-FIT.


PODSTREK TEHNIČKOM STVARALŠTVU | Galaksija Nova\nSvečano zasedanje (NTV)\nNarodna tehnika Vojvodine obeležila je sedamdeset godina postojanja svečanom skupštinom u Novom Sadu. Mlađi čitaoci se, svakako, ne sećaju da su u prethodnoj Jugoslaviji slična društvena udruženja građana naveliko širila tehničku i naučnu kulturu među stanovništvom, a naročito omladinom, organizujući brojne tečajeve, skupove i izložne tehničkog srvaralaštva. U tome je prednjačila Narodna tehnika Vojvodine koja se održala do naših dana.\nSlavljeničko zasedanje započelo je svečanom pesmom KUD „Vila”, u koreografiji Milorada Lonića. Nakon pozdrava gostiju, u veoma nadahnutom i poučnom izkaganju prof. Bogdan Stanić, i dan-danas pokretački duh iako u poodmaklim godinama, podsetio je na stremljenja i dostignuća Narodne tehnike Vojvodine i tehničkog stvaralšstva uopšte u minulih sedam decenija.\nSa svečarskog skupa poslata je poruka da se, pored ostalog, ožive tehnička kultura i tehničko stvaralštvo, pre svega mladih i dece, u lokalnoj samoupravi, jer je to od izuzetnog nacionalnog značaja za privredni rast naše zemlje. Izdvajamo i zahtev za promenu zakona o inovacionoj delatnosti koji u sadašnjem obliku, kako je rečeno, zatire pronalazaštvo. Saopštena je tužna činjenica da Narodna tehnika i srodne organizacije godinama nemaju krov nad glavom, a da istovremeno u Novom Sadu zvrje prazne pojedine državne zgrade.\nNa kraju su ustanovama i pojedincima koji su proteklih decenija širili i potpomagali tehničku kulturu uručene plakete i zahvalnice. Među dobitnicima prvog priznanja je i glavni urednik „Galakasije” Stanko Stojiljković.\nPREVODILAC U VAŠEM UHU


Vlada Srbije postavila novog direktora EPS - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sarajlije odale počast preminuloj Berini Video debata: Protesti u BiH - kako dalje? Sedmica u slikama: 8.- 15. juni 2013. Rusija - 50. godina od prvog odlaska žene u svemir Stranica TV LibertyRSE na YouTube-uFoto galerijeVideo Vijesti Vlada Srbije postavila novog direktora EPS Printajte Veličina slova - + 06.09.2012 Vlada Srbije za vršioca dužnosti direktora EPS postavila je Aleksandra Obradovića, nekadašnjeg direktora predstavništva češke kompanije ČEZ u Beogradu.\nDosadašnji direktor EPS-a Dragomir Marković razriješen je na sednici Vlade.\nDok Obradović bio na čelu češke kompanije, bio je izuzetno zainteresovan za strateško partnerstvo sa firmom na čije čelo dolazi kao i za ulaganje u EPS. U jednom od intervjua iz tog perioda, rekao je da "Srbija već 20 godina nije ulagala u proizvodnju i zato ima negativan bilans, jer više potroši nego što proizvede".\n"EPS je upao u začarani krug, jer mora da kupuje skupu struju, koju prodaje jeftino", rekao je tada Obradović.\nVlada će na današnjoj sjednici razmatrati i ukidanje ili objedinjavanje nekih državnih agencija i fondova, kako bi bile ostvarene uštede u budžetu.\nIzbor urednika Bosna i Hercegovina Beba Berina - prva žrtva bh. administracije Primena sporazuma Beograd i Priština razmenili oficire za vezu Tema sedmice Kolika je snaga građanske pesnice u regionu Knežević za RSE Vladine mere su šminkanje mrtvaca Frederik Harhoff Haški sudac: Ubojstva su ostala nekažnjena Najčitanije Beba Berina - prva žrtva bh. administracije (2405)Odložen prijemni iz matematike - procurela rešenja (1662)Koji su pisci preživeli raspad Jugoslavije? (1424)Reportaža iz Hrvatske: Povratnička 'Cesta sira i meda' (979) Lucić: Mali šlager sezone (964) Svjedočio general koji je odbio Mladićevu zapovjed o progonu (856)Knežević: Vladine mere su šminkanje mrtvaca (826) Muzičari ispred Parlamenta BiH pjevali za matični broj (756) Gaf nedelje: Oda žandarmeriji, krađa kukuruza i iskrena Ceca (755)Poruka Srbiji iz Bundestaga: Datum visi (645)Najčešće poslanoBudućnost Kosovskih bezbednosnih snaga - vojska ili ne?Najviše komentaraBeograd i Priština razmenili oficire za vezu (34)Moon: Mogu li politički lideri bojkotovati svoje građane? (27)Radmanović promijenio odluku i prihvatio ugovor o prelazima (15)Koji su pisci preživeli raspad Jugoslavije? (14)Porodica se oprostila od Berine: Država nam nije pomogla (13)Muzičari ispred Parlamenta BiH pjevali za matični broj (13)Henri Bonet, direktor „Konrada Adenauera“: Očekujem odlaganje odluke o datumu (9)Budućnost Kosovskih bezbednosnih snaga - vojska ili ne? (7)Sirija i trgovinski sporazum centralne teme sastanka G8 (5)Knežević: Vladine mere su šminkanje mrtvaca (5)Najgledanije Zasviraj za JMBG Sarajlije odale počast preminuloj Berini BiH: Građani odaju počast preminuloj bebi Kosovski oficir za vezu preuzeo dužnost u Beogradu U boj, u boj za svoj broj Sedmica u slikama: 8.- 15. juni 2013. Sarajevo: Zapjevaj za matični broj Sarajevo: Porodica i građani se oprostili od Berine Padaj silo i nepravdo Slikaj i prijavljuj Produkti i uslugePodkastRSSPretplataMobilni telefon RSE


Asesoari : Kožna torba "Manual" 11.06.2021 - ID 117872794 - KupujemProdajem\nAsesoari > Žene | Torbe > ID oglasa: #117872794 (postavljen: pre nedelju dana)\nKožna torba "Manual"\nM - Electronics & Parts offline\nNova zenska torba poznatog proizvodjaca "Manual", nekoriscena, izuzetnog kvaliteta, od ciste koze.\nSlike sve govore, dodatne odgovore mozete dobiti pozivom na telefon ili porukom u inbox.\nGepek za bicikl\nFujitsu V5515 laptop\nIntel Xeon X3440 2.53/2.66GHz\nMotorola P30 Play / Motorola One\nSve po dogovoru, brza i laka saradnja. Sve preporuke 10+++\nSaradnja kakva treba da bude. Poslovna i ljudska.\nŠto bi Pavle rekao "Budimo ljudi" Ovim se vraća nada.


Deprecated: mysql_connect(): The mysql extension is deprecated and will be removed in the future: use mysqli or PDO instead in /customers/0/b/2/sitanvez.se/httpd.www/library/class.sitanvezdb.php on line 7\nMeniNaslovnaUpravaAnsambliGalerijaDownloadNađite nasKontaktSaradnjaKnjiga gostijuMoj KontoLoginRegistracijaObnovi LozinkuPrijava Izostanka Treninzi Ponedeljak Izvodjacki- 19:00 Sreda Pocetnicki- 18:00 Cetvrtak Pripremni- 19:00 O namaKulturno Umetničko Društvo - "Sitan Vez" osnovano je 12 maja 2009 godine, sa ciljem da neiscrpno bogatstvo kulturne baštine, lepotu folklorne tradicije i prekrasni kolorit narodnih nošnji Srbije, prenese na sve generacije. Folklorna sekcija je započela sa radom 2 septembra 2009 i do sada je okupila tri grupe igrača različitog uzrasta.\nJedan od ciljeva nam je i presentacija naših kultrnih tradicija švedskom društvu kao jedan od vidova integracije. Registracija/UlazKao registrovani član našega sajta dobićete mogućnost da skidate slike u punoj rezoluciji kao i da skidate muziku\nza igre koje igramo u našem društvu. Da bi ste se registrovali kliknite ovde ili izaberite [Registracija]\nmeni alternativu na levoj strani. Nakon što ste ispunili vase podatke i registrovali ih kod nas dobit ćete e-mail na ostavljenu adresu sa lozinkom koju\nćete koristiti za ulazak na sajt. Korisničko ime je vas lični broj. Ukoliko ste zaboravili vašu lozinku kliknite ovde ili izaberite [Obnovi Lozinku] meni alternativu da bi dobili novu.Nas možete uvek kontaktirati pritiskom na Kontakt meni alternativu. © 2010, Sitanvez, All Rights Reserved, Production: Boro Nikic 2010-01-30


Istraga o korupciji protiv zvaničnika Srpske liste – hoće li biti posledica? - Medija centar\nIstraga o korupciji protiv zvaničnika Srpske liste – hoće li biti posledica?\nKosovska Agencija za borbu protiv korupcije pokrenula je istražni postupak protiv desetak zvaničnika Srpske liste jer nisu redovno prijavljivali svoju imovinu ili primanja. Pojedini funkcioneri ove partije imaju po jedno ili više radnih mesta u kosovskom i srpskom sistemu. Očekivanja u vezi sa ovim istražnim postupkom na Kosovu su različita.\nPredsednik Progresivne demokratske stranke Nenad Rašić smatra da je kosovska Agencija za borbu protiv korupcije istražne radnje protiv pojedinih funkcionera Srpske liste pokrenula, kako je rekao, tek nakon upornog pisanja pojedinih medija. Iz tog razloga, prema njegovom mišljenju, funkcioneri Srpske liste koji Agenciji za borbu protiv korucije nisu redovno prijaviljivali svoju imovinu ili primanja, neće snositi ozbiljnije posledice.\n“Meni pokazuje da će to biti jedna improvizacija koja će na kraju doći do zaključka u kojem će oni biti opomenuti ili ukoreni zbog toga što to rade i tako će to da ostane na nekom nivou koji je tobože institucija uradila nešto, a sa druge strane ovi koji prekršili zakon oni će biti pošteđeni bilo kakvih posledica i bilo kakvih ograničenja”, rekao je Rašić za Glas Amerike.\nGrađani Gračanice nisu iznenađeni pokretanjem istrage protiv pojedinih funkcionera Srpske liste zbog neprijavljivanja imovine ili primanja, ali ne očekuju ozbiljnije rezultate istrage.\n“Teško da će nešto biti uspešno pošto oni sami koji su unutra su korupmirani. Kako mogu da se bore sami protiv sebe? Tako da ja ne verujem u to da će imati nekog uspeha“.\n„Ne mislim ništa. Trla baba lan da joj prođe dan. To je moj odgovor“.\nGlas Amerike: Šta to znači?\n„Pa znači da od toga nema ništa. To su oni najavljivali. Da je sreće, ali od toga nema ništa“.\n„Svako ko je napravio grešku nek odgovara za svoje, tuđe svako mora da plati“.\nS druge strane, Medžide Demoli iz Pokreta Folj očekuje da se pored Agencije za borbu protiv korupcije, ovim slučajevima bave i druge nadležne institucije.\n“Normalno da očekujemo jedan odgovarajući tretman i jedno reagovanje institucija koje sprovode zakone kao što je tužilaštvo, a u ovom slučaju i sud, da tretira ove slučajeve sa ozbiljnošću, isto tako očekujemo da i sud kada donese odluku deluje tako da ozbiljno uzme u obzir rezultate istrage za kršenje zakona”, rekla je Demoli, direktorka Pokreta Folj, koji se između ostalog bavi i pitanjima u vezi sa korupcijom.\nPremijer Kosova Aljbin Kurti je odgovarajući na pitanje Glasa Amerike u vezi sa pokretanjem istrage protiv pojedinih funkcionera Srpske liste od strane Agencije za borbu protiv korupcije rekao da njegov posao nije da se meša u istražne radnje.\n“Sektor pravosuđa je nezavisan u odnosu izvršnu vlast Republike Kosova. Mi smo demokratska država gde su odvojene nadležnosti i eventualno kršenje zakona i Ustava Kosova nije u nadležnosti Vlade Republike Kosova . To je obaveza tuzilaštva, sudova i ostalih nadležnih organa za sprovođenje zakona”, rekao je Kurti.\nKosovska Agencija za borbu protiv korupcije je pokrenula istražni postupak protiv desetak zvaničnika Srpske liste među kojima su i predsednik Srpske liste Goran Rakić, koji je i ministar za zajednice u Vladi Kosova, i Slavko Simić, potpredsednik kosovskog parlamenta. Rakić i Simić nisu odgovorili na pitanja Glasa Amerike – zašto nisu redovno prijavljivali imovinu ili primanja koja ostvaruju i kakav ishod u vezi sa istražnim postupkom koji je protiv njih pokrenula Agencija za borbu protiv korupcije očekuju.


Hisense gaming TV 120 Hz, 50 milisekundi slika | Tech | Gaming\nUZ KONZOLU NOVE GENERACIJE KUPITE I NOVI TV: Igrajte se kako dolikuje - na većem ekranu i bez kašnjenja slike! | Smartlife RS\nUZ KONZOLU NOVE GENERACIJE KUPITE I NOVI TV: Igrajte se kako dolikuje - na većem ekranu i bez kašnjenja slike! 0 Podeli Podeli na facebook Podeli na twitter Podeli na viber Pošalji na mail\n16.07.2021. / 20:53\nZa potpuni doživljaj novih igara u 4K rezoluciji potreban vam je i TV da to isprati.\nPlayStation 5 i Xbox Series X i Series S konzole stidljivo, mic po mic, ali pronalaze put i do naših igrača, iako nestašica još uvek traje.\nNove igre su moćnije, imaju spektakularnu grafiku i znamo da su mnogi pred utakmice EURO 2020 igrali FIFA ili PES igre i zagrevali se za najbolji fudbal koji sledi.\nHi View Engine |\nAli, nisu se svi igrali isto!\nNaravno da je tako, jer maksimalno kvalitetnu grafiku u punoj 4K rezoluciji i maksimalno brz odziv mogu da pruže samo televizori stvarani za gejming, između ostalog.\nDanas, osim strimovanja omiljenih filmova i serija direktno kroz TV aplikaciju, praćenja najboljih sportskih prenosa putem Sport Mode režima, Hisense televizori, Laser TV, ULED ili UHD grupe nude i Gaming Mode tj. režim za igranje igara.\nOvaj režim podešava parametre slike televizora koristeći Hi-View Engine, omogućavajući brži odziv i osvežavanje slike, uz primenu HDR tehnologije i drugih opcija.\nU sportskim i akcionim igrama, a posebno pucačinama neophodno je da osvežavanje slike bude munjevito, u skladu sa zadatim komandama, jer jedan promašaj može da promeni tok igre. Zbog toga odabrani Hisense televizori nude osvežavanje slike od čak 120 Hz, kako bi se svaka akcija i radnja u igri prikazala maksimalno tečno i verodostojno.\nOdziv slike je još jedna veoma važna karakteristika, a na ULED televizorima i UHD modelima Hisense kompanije ona je ispod 50 milisekundi.\nSve više igara nudi i HDR, HDR10 ili HDR10+ standard slike, koji različiti tipovi Hisense televizora koristite, zato se raspitajte i o tome, jer će vam HDR tehnologija omogućiti da uživate u realističnoj i drastično bolje osvetljenoj slici. To je naravno važno, jer će vam omogućiti da primetite više detalja i uronite praktično u igre kakve su Tomb Raider ili Ratchet & Clank, u kojima je istraživanje okoline važno.\nNe bi trebalo zaboraviti ni veliki broj priključaka koje svih Hisense televizori imaju - HDMI, USB i za direktnu kablovsku internet vezu, kako biste lako i brzo mogli da povežete konzolu i svu prateću opremu sa televizorom. Ono što je još bitno istaći jeste da putem Bluetooth i Wi-Fi konekcije imate mogućnost da povežete svoj smartfon ili bežične slušalice sa televizorom i na taj način ubrzate i olakšate kontrolu zvuka i sadržaja na TV-u sa bilo kog mesta u prostoriji čak i kad nemate daljinski!\nNaravno, nećemo trošiti previše reči o tome koliko je rezolucija slike važna, kao i veličina ekrana. Za kraj ćemo vam potvrditi da na raspolaganju imate i 4K Hisense televizore dijagonale do 75 inča, što će u svakom slučaju biti jedan od glavnih aduta da se uživite u igru iz neposredne ili sa veće udaljenosti.\nZato, pogledajte već sad koji modeli Hisense UHD i Hisense ULED televizora su po svojim karakteristikama idealni za konzole nove generacije, koje će 4K rezoluciju, osvežavanje slike od 120 Hz i brz odziv slike iskoristiti na najbolji mogući način.\nRekli bismo da je sad i idealno vreme za kupovinu novog televizora, jer osim što nam stižu Olimpijske igre i US OPEN, velike količine konzola tek će doći u Srbiju, a dok one polako traže put do nas vi već možete da se naviknete na svoj novi TV i pripremite sve što vam treba za udobnije i lepše igranje.\nSvoj novi TV izaberite na Hisense Srbija sajtu, svi detalji vas već čekaju tamo!\nI još jedna stvar za kraj - kupite Hisense TV do kraja jula i dobićete produženu garanciju od čak 7 godina na sve modele televizora, o kojima se možete raspitati na linku.\nHisense TV Hi-View Engine VIDEO\nHisense TV Dolby ATMOS VIDEO


Po podacima Pošte objavljenim u utorak, isplata penzija na šalterima pošta se obavljala u 1.446 pošta u Srbiji\nSamostalni sindikat poštanskih radnika saopštio je da su u sredu ujutru uručene suspenzije za više od 200 zaposlenih iz Sombora, Zrenjanina i Novog Sada koji su obustavili rad tražeći povećanje plata.\nU saopštenju se navodi i da je Samostali samostalni sindikat poštanskih spreman da zajedno sa drugim organizacijama koje zastupaju i podržavaju zaposlene Pošte Srbije u obustavi rada "u što skorije vreme preduzme mere otpora nasilju koje sprovodi poslovodstvo" tog javnog preduzeća. "Nikakve pretnje i suspenzije nas ne smeju pokolebati u našoj borbi za zaradu iole dostojnu pristojnog preživljavanja", piše u saopštenju, a prenosi Beta.\n"Koliki je pritisak na zaposlene da počnu sa radom najbolje govori primer od jutros kada je naš kolega Marko Božić iz pošte Kraljevo isekao vene u znak protesta protiv terora koji se sprovodi nad zaposlenima u obustavi", naveo je Samostalni sindikat poštanskih radnika.\nVladimir Đokić, jedan od radnika pošte rekao je za Radio Slobodna Evropa (RSE) da nakon propalih pregovora sa Vladom Srbije, nisu dobijali nove ponude za razgovore.\n„Nekoliko hiljada radnika je u obustavi i dalje, i pored svih pritisaka koji se od juče dešavaju. Juče su svi upravnici dobili naređenje da daju napismeno radne naloge radnicima koji su u obustavi, i gde su se pozvali na stav kolektivnog ugovora u kojem se navodi da svi radni nalozi moraju biti izvršeni. Svima koji su odbili te radne naloge spremaju se rešenja o suspenzijama. Prema mojim informacijama oko 200 suspenzija je već podeljeno“, kaže Đokić.\nPodsetio je i da se zahtevi radnika Pošte nisu promenili od marta ove godine, od kojih je glavni povećanje zarada, posebno za one se nižim platama. Ističe da je zahtev da povećanje ne bude procentualno, već novčano, kao i da radnicima plate nisu povećavane 17 godina.\n„Ako neko ima 35.000 dinara platu, njemu je povećanje od 13 odsto po modelu koji je Vlada predložila manje nego onom koji ima platu 80.000 ili 90.000 dinara, a koji bi dobio povećanje od 6 odsto“, ističe Đokić.\nDodaje i da su radnici u obustavi spremni za nastavak dijaloga i da očekuju ponudu koja će biti „malo bolja“, kao i da se prestane sa suspenzijama.\nJavno preduzeće Pošta Srbije najavilo je da, uprkos obustavi, dostava penzija na kućne adrese 190.000 penzionera počinje danas i trajaće narednih pet dana.\nUprava tog preduzeća proglasila je nezakonitom obustavu rada koju je deo zaposlenih počeo 2. decembra, i, kako navodi, nastoji da uspostavi neometan proces rada.\nPo podacima Pošte objavljenim u utorak, isplata penzija na šalterima pošta se obavljala u 1.446 pošta u Srbiji, a isplaćeno je više od 103.000 penzija.\nKažu da u samo 90 od ukupno 1.536 pošta u Srbiji nije uspostavljen zakonski minimum procesa rada.


Niš: Uhapšeni sadašnji i bivši direktor Toplane\nDirektor niške Toplane Slobodan Maksimović i njegov prethodnik Milutin Ilić privedeni su danas na saslušanje u nišku policiju, potvrđeno je „ Blicu“.\nDirektor "Toplane" Slobodan Maksimović\nNiko iz policije nije želeo da govori o tome zašto su Maksimović i Ilić uhapšeni jer je u toku saslušanje.\nBivši direktor "Toplane" Milutin Ilić\nSumnja se da su direktori Toplane zloupotrebili službeni položaj i bili umešani u korupciju.


Vulkan na Aljasci prizemljio letove – RIMETEO Portal\nVulkan Pavlof na Aljasci svojom je erupcijom prisilio vlasti na izdavanje najvišeg stupnja upozorenja uz zabranu letova lokalnim aviokompanijama. Lava je izbacivana i do 500 metara visine, a dim i do 8 km.\nVulkan je visok 2.518 metara, a smješten je 950 km jugozapadno od Anchoragea. Smatra se jednim od najaktivnijih vulkana u SAD-u.\nPosljednji put slična se erupcija dogodila prije otprilike 5 godina, a svako malo vulkan ima manje erupcije pa periode mirovanja.\nOstaloaljaska, pavlof, sad, vulkan


Aviokompanije i aerodromi sve manje gube prtljag - Aviokarta.net\nVesti » Aviokompanije i aerodromi sve manje gube prtljag\nAviokompanije i aerodromi sve manje gube prtljag\nPreko 11 godina prati se statistika izgubljenog ili oštećenog prtljaga u aviosaobraćaju.\nOvaj posao obavlja SITA, vodeća multinacionalna kompanija koja se bavi informacionim tehnologijama za avio industriju.\nU najnovijem godišnjem izveštaju SITA o izgubljenom i oštećenom prtljagu navodi se da je učinjen izuzetak pomak i da su podaci više nego ohrabrujući.\nZahvaljujući novim tehnologijama koje se primenjuju prilikom prihvata prtljaga na aerodromima, u sortirnicama i kasnije tokom potrage u slučaju gubitka postignuti su izvanredni rezultati.\nU periodu u kome je broj putnika porastao za 1,41 milijardu, što je povećalo pritisak na poslove rukovanja putničkim prtljagom, ostvaren je pad procenta zagubljenog ili oštećenog prtljaga za 61,3 posto.\nNajviše izgubljenih i oštećenih torbi je bilo 2007. godine. Te godine je na hiljadu putnika zabeleženo 18,88 problema sa prtljagom. Iako je u 2014. ovaj indeks blago porastao u odnosu na 2013. kada je bio najniži u istoriji (6,94) on i dalje predstavlja veliki uspeh u aviosaobraćaju.\nProšlogodišnjih 7,3 problema sa prtljagom na hiljadu putnika je i dalje sjajan rezultat, a prema izveštaju SITE u 2015. će biti izazov održati ovaj indeks na niskom nivou posebno imajući u vidu da će biti nastavljen snažan porast aviosaobraćaja.\nSmanjenjem broja izgubljenog i oštećenog prtljaga avio industrija je od 2007. godine uštedela 18,7 milijardi američkih dolara.\nU SITA navode da je uvođenje novih tehnologija u procese predaje prtljaga od ključnog značaja. Sve više pažnje se poklanja novim vidovima označavanja prtljaga korišćenjem elektronskih tagova, RFID čipova i omogućavanju putnicima da sami štampaju oznake za kofere kod kuće. Najveći problem sa gubitkom prtljaga predstavlja fizičko otpadanje zakačenih oznaka na prtljag. Tada na scenu stupa savremeni sistem pretrage, gde se agencije koje se time bave trude da prateći poznato kretanje kofera utvrde gde se on zaustavio ili kada je otišao na neku drugu stranu.


Zapadni Balkan i borba protiv terorizma u vremenu migracija\nSkup o bezbednosnim pretnjama\nVeliki broj izbeglica, koje od početka godine svakodnevno prolaze kroz Srbiju, predstavlja izazov kako za policiju, tako i za službe koje pomažu izbeglicama, rekao je Mark Van Balen, iz ICITAP-a (International Criminal Investigative Training Assistance Program) pri američkom Ministarstvu pravde, koji je savetnik u Ministarstvu unutrašnjih poslova Srbije.\n„Jedan zvaničnik je rekao da 90 posto ljudi koji ulaze iz Makedonije nema lične isprave. To što se imigranti fotografišu i što im se uzimaju otisci prstiju kada dođu, ne znači da se ti podaci podudaraju sa drugim bazama podataka. Većina njih prolazi ovim putem bežeći od sukoba ili moguće iz ekonomskih razloga. No, postoji mogućnost da među tim ljudima ima terorista. Islamska država tvrdi da je 4.000 ljudi iz njihovih kampova ušlo zajedno sa izbeglicama. To uopšte nije potvrđeno, ali, ministar prosvete Libana takođe procenjuje da oko dva posto izbegličke populacije čine potencijalni članovi Islamske države“, kaže Balen.\nMark Van Balen, foto: Vesna Anđić\nNa skupu o bezbednosnim pretnjama „Zapadni Balkan i borba protiv terorizma i nasilnog ekstremizma u vremenu migracija“ u organizaciji Atlantskog saveta Srbije ukazano je da je veza između terorizma i kriminala finansiranje. Mark Van Balen govorio je o heroinu koji se iz Avganistana prokrijumčari do Evrope balkanskom rutom.\n„Taj heroin uglavnom stiže iz Avganistana i procenjuje se da se preko 200 miliona dolara vraća talibanima koji tim novcem kupuju oružje i opremu za borbu protiv snaga Koalicije. Naša služba za suzbijanje narkotika procenjuje da je gotovo 40 posto terorističkih grupa trenutno umešano u neki oblik trgovine narkoticima. Možete videti da je balkanski koridor jedan od glavnih ruta za krijumčarenje heroina koji ide u ostatak Evrope“, rekao je Balen.\nKosta Sandić iz Narodne banke Srbije, govoreći o finansiranju ekstremizma i terorizma na Balkanu, rekao je da „deo novca od nafte sa iračkih polja koju prodaje ISIS završi i na ovdašnjem području“.\n„Jedan deo tih sredstava u vidu finansiranja, mogu ih slobodno nazvati, izaslanika ili emisara pripadnika tih grupa u ovom području, pre svega preko vehabijskog pokreta ishodište nalazi i na ovom području. Uglavnom se, prema raspoloživim podacima, ta sredstva koriste za regrutovanje i pridobijanje pripadnika islamske veroispovesti za učestvovanje u vojnim operacijama na područjima Sirije i Iraka. Za sada ta sredstva nisu imala neki ishodišni cilj za obučavanje i izvođenje uspešnih akcija na ovom području“, rekao je Sandić.


Odzvonilo lažnim sniženjima | Ekonomija | Novosti.rs\nM. N. S. | 31. jul 2019. 22:02 | Komentara: 13\nNovi Zakon o trgovini uveo stroža pravila u organizovanje trgovinskih akcija u maloprodajnim objektima u našoj zemlji. Sezonski popusti dva puta godišnje, uz jasno istaknute cene pre i posle korekcije\nOtkrivamo: Koje sve trikove koriste prodavci da vas PREVARE na sezonskim sniženjima\nZahuktava se pretpraznična kupoholičarska groznica: Kakvi su ponuda i cene u radnjama tokom sezonskog sniženja\nLAŽNIM sniženjima je stigao kraj. Trgovac više neće smeti da kupce mami velikim popustima, ako takvih nema u radnji. Velika sezonska sniženja imaće vreme i rok trajanja, a brojke o popustima moraće i da se potvrde i konkretnim cenama - pre i posle sniženja. To je bio i cilj novog zakona o trgovini koji je u utorak stupio na snagu, a kojim se jasno određuje šta se može nazvati rasprodajom, šta su sezonska sniženja, a šta je akcijska prodaja.\nPROČITAJTE JOŠ: Putarina kroz Srbiju košta 2.130 dinara\nAKO na izlogu piše da su cene snižene i do 70 odsto, onda tako mora i da bude. Po novom zakonu o trgovini, cene bar petog dela asortimana moraju da budu snižene do maksimalnog procenta popusta, odnosno u ovom slučaju do 70 odsto. Zabranjeno je oglašavanje prodajnih podsticaja za robu koje ima u tako maloj količini da je očigledno da se time namerava privlačenje kupaca radi navođenja na kupovinu druge robe, osim ako nije naznačena jasno raspoloživa količina na dan početka prodajnog podsticaja - piše u novom zakonu.\nOceniteDopada mi se 135 Ne dopada mi se 6


Ministarstvo poljoprivrede, šumarstva i vodoprivrede Republike Srpske raspisalo je javni poziv za podnošenje ponuda za dodjelu koncesije za korištenje poljoprivrednog zemljišta u svojini Republike Srpske na području opštine Nevesinje u svrhu obavljanja voćarske proizvodnje. Koncesija se dodjeljuje na period od 25 godina, računajući od dana potpisivanja ugovora o koncesiji. Pravo učešća imaju domaća ili strana pravna i fizička lica koja ispunjavaju uslove propisane ovim pozivom. Rok za dostavljanje ponuda je 45 dana, računajući od dana objavljivanja javnog poziva u službenom […]\nNa osnovu člana 16. Zakona o koncesijama i Odluke o pokretanju postupka dodjele koncesije za eksploataciju tehničkog građevinskog kamena-serpentinita na ležištu „Duga Kosa“, Dragalovci, opština Stanari, Minisatrstvo industrije, energetike i rudarstva raspisalo je Javni poziv za dodjelu koncesije za eksploataciju tehničkog građevinskog kamena-serpentinita na ležištu „Duga Kosa“, Dragalovci, Opština Stanari. Koncesija se dodjeljuje na period od 30 godina, računajući od dana zaključenja ugovora o koncesiji, a pravo učešća na Javnom pozivu imaju domaća i strana pravna ili fizička lica ili […]\nNa osnovu člana 16. Zakona o koncesijama i Odluke o pokretanju postupka dodjele koncesije za eksploataciju tehničkog građevinskog kamena-krečnjaka na ležištu „Crni Vir“, opština Čelinac, Minisatrstvo industrije, energetike i rudarstva raspisalo je Javni poziv za dodjelu koncesije za eksploataciju tehničkog građevinskog kamena-krečnjaka na ležištu „Crni Vir“, Opština Čelinac. Koncesija se dodjeljuje na period od 30 godina, računajući od dana zaključenja ugovora o koncesiji, a pravo učešća na Javnom pozivu imaju domaća i strana pravna ili fizička lica ili konzorcijum, odnosno […]\nLitvanska opština Vilnius raspisala je javni konkurs putem kojeg poziva sve zainteresovane strane investitore da učestvuju u izgradnji sportskog kompleksa koji će biti izgrađen u gradu Vilnius u Litvaniji. U sklopu sportskog kompleksa planirana je izgradnja fudbalskog stadiona sa kapacitetom od 15.000 mjesta, tri fudbalska igrališta i sportske dvorane. U sklopu kompleksa planirana je i izgradnja dječijeg vrtića, informativnog centra, kao i prostor za druge sportske, obrazovne i kulturne aktivnosti. Ugovor između opštine Vilnius, Litvanskog Ministarstva sporta i kulture i […]


Forbes izlazi na berzu - 100 Najvećih u Srbiji\nAug 28, 2021 | Novosti\nČuveni poslovni magazin Forbes objavio je da će Forbes Global Media Holdings Inc. i Magnum Opus Acquisition Limited, SPAC (Special Purpose Acquisition Company) kompanija, koja se bavi akvizicijama fokusiranim na tehnologiju i medijski biznis, krajem godine započeti poslovnu saradnju tako što će deonice Forbesa dati na inicijalnu javnu ponudu.\nSPAC-ovi su hit na investicionom tržištu gde se u praksi gomila malih investitora udruži, kupujući po fiksnoj ceni deonice kompanije koja u početku nema nikakve imovine čime nastaje SPAC ili, alternativno, “blank check company” (kompanija sa “praznim čekom”).\nU Forbesu tako planiraju da skupe preko 600 miliona dolara, koji će im, kako su saopštili, pomoći u “digitalnoj transformaciji i stvaranje dublje angažovane publike, uz zadržavanje visokog kvaliteta i prihoda kompanije”.\nPod pretpostavkom da javni akcionari Magnum Opusa neće otkupljivati akcije, akcionari Forbesa će po zatvaranju postati vlasnici približno 22 odsto kompanije, saopštio je Forbes.\nKompanija koja postoji već 104 godine, stiže do 150 miliona ljudi širom sveta, ima 45 licenciranih izdanja u 76 zemalja sveta i među je 50 najposećenijih sajtova na internetu.


Slanje slike - Svetislav Basara - Dnevni list Danas\nPočetna » Kolumne » Svetislav Basara » Slanje slike\nProđe i kontrapanađur bez žrtava u ljudstvu i materijalu.\n12Piše: Svetislav Basara 22. aprila 2019. 16.00\nA bilo je, bogme, i ljudstva i materijala. Prostor ispred Doma Narodne Skupštine beše pretesan da primi sve koji su došli ( privedeni?) da Vrhovnom Biću „pomognu u odbrani Kosova“. Nisu svi ni uspeli da stanu u televizor, pa su morali morali da učestvuju iz off-a. Nema, izgleda, druge nego da Vesić sruši nekoliko okolnih blokova i time „stvori uslove za još masovnije skupove podrške.“\n22. aprila 2019. u 17.38\nIzgleda da Basara ima neko čudo od televizoras: Na njemu drži Notr Dam, a u njemu deo učesnika na Vučićevom miting, jer nisu mogli svi unutra da stanu.\nDačić je iskoristioo priliku da u svet pošalje sliku sa SNS/SPS panađura.\nĆuti, Base, jezik pregrizo! Vesiću malo treba pa da nastavi sa rušenjem i raskopavanjem Beograda.\n22. aprila 2019. u 17.47\nBora Čorba je pevao sendvičarima, pa nije ni čudo da skoro niko nije znao njegove pesme.\nČorba se jede kašikom, a za sendviče ne treba escajg.\nA, jel su eskurzanti gospodinu Lukasu skandirali Aco Srbine? Malo sam neupućen, dočim, nikakvu drugu zvučnu parolu (od tolikog broja građana) nisam čuo.\n22. aprila 2019. u 21.01\nMozda se jedna Srbija otcepila od druge, ali.je to potpuno svejedno, jer su obe jednako sumanute. I jedna i druga „nedaju kocoBo“ koje je nezavisno vec 10 godina, i jedna i druga „nece u NATO“ sto je jos sumanutije od ovoga sa tim kosobom, i jedna i druga nemaju ni najmanju nameru da se uljude i integrisu u civilizaciju itd. Tako da je potpuno svejedno i da ih je 50.\nOno sto je vazno je da je to uspesno zatvoreno u obor da ne lomi vise po komsiluku, a sta ce raditi u njemu, nikoga ne zanima. Vreme ce resiti taj problem koji svet ima sa tim Srbima. 40% starijih od 65, 30% mladjih od 15, a ostalo pola kao da ne postoji, jer je vec mrtvo, samo vegetira, a pola samo gleda kako da ode odatle. Tako da, mogu oni da se dele i na 50 frakcija, nikoga nije briga za te nesrecnike s uma sishavshe. Dzaba ih bilo.\n22. aprila 2019. u 22.29\nPa sto se onda potrzete ako je vec sve gotovo? Vreme ce pre resiti problem „Kosovara“ kojih je po 10% manje za svake 4 godine – po njihovim statistikama. Dotle uzivajte u „normalnom“ svetu gde malo malo pa dizu jal dzamije jal crkve u vazduh sve sa vernicima.\n23. aprila 2019. u 10.31\nPa gde si se ti skrivao do sada bre?! Sa takvom retorikom bio bi idealan upravnik Dečijeg odeljenja u Jasenovcu. LJubi ga moderator Danasovih komentara!\n23. aprila 2019. u 01.36\nTacno: u Srbiji se , u prolece ovo rano ama vredno kopa, svaka pola drugoj jamu diguje… Ko ce koga povaliti, nije da se ne zna, vego nije char veliki ko god bude ukopan. Rdja ce skorom ista ostati, a i dalje krv narodu piti… Kad bi se ja pit’o, ne bih i’ zavadjo, no radje lijepo pomirio… praljkovacom…\n23. aprila 2019. u 02.47\nDobra opservacija, Dodara se nije drpao po guzicetini, jer Vucko to cini, doduse diskretno i uz obavezno oblizivanje. Naime, taj par se sve cesce vidja u bliskim kontakima, sto se i ne treba zameriti- sloboda udruzivanja, volenja, bez obzira na seks, rasu i pol, incl. i bipolarnost, posebno u ovom slucaju( simpatiji, sevdahu, sta vec da je ovo druzenje( sto i nije vest za nasu heteroseksualni ansambl Vlade, gde svakako pripada i Dodara, motajuci se svakodnevno oko menze Skupstine, Ministarstva, poslanikabozjeg Irineja)…Enivej, bolje je i voditi ljubav , no rat!\nCetnickog vojvodu Boru Djordjevica , na ovaj miting priveo je neokomunista Zeljko Mitrovic, osnivac Pinka i Jula. Pridruzi se Bora Corba celoj plejadi prejebanih cetnika, od strane bande crvene. Gde je tu rezon, bice da cetnici nisu ni onda ni danas dorasli vremenima u kojima zivimo, od 1941. do danas.\nDragan Matic kaže:\nSve je to tako, ako se ne naredi drugacije.\nZnate vec gde.


Borjan: Dokazali smo da je Zvezda porodica - BIGportal.ba\n23 Maja, 2022 23 Maja, 2022 017\n“Od početka sezone smo verovali da ćemo da osvojimo titulu i u tome smo uspeli. Imali smo zaostatak od pet bodova, ali smo verovali na polusezoni, uspeli da preokrenemo i osvojimo 33. titulu i petu u nizu”, rekao je Borjan, prenosi klub.\n“Čestitao bih saigračima, stručnom štabu, navijačima, upravi i čitavoj zvezdaškoj javnosti koja treba da bude ponosna”, dodao je golman Zvezde.\n“Bilo je uspona i padova kroz celu sezonu, ali smo izašli kao pobednici i pokazali veličinu Crvene zvezde. Dokazali smo da smo porodica i želim zvezdašima da ovo proslave u zdravlju i veselju”, počeo je Borjan.\n“Mnogo utakmica unazad pričamo o tome da šutnem penal i dam gol. Postigao sam gol protiv Kopenhagena, ali u ligi nisam. Hteo sam da ispunim neke stvari koje mi nisu uspele u dosadašnjem delu karijere”, rekao je Borjan.\n“Nisam imao tremu i hvala treneru Stankoviću što mi je dozvolio da šutnem penal, da postignem prvi gol, hvala i saigračima, proslavili smo svi zajedno. Znaju kroz šta smo prošli…”, dodao je on.\nCrveno-beli imaju šansu da osvoje “duplu krunu” pošto će u finalu Kupa Srbije u četvrtak igrati protiv Partizana.\n“Idemo na ‘duplu krunu’, daće bog da osvojimo kup u četvrtak i da odemo na zasluženi odmor”, rekao je Borjan.


RTS :: Košar: Situacija u Ukrajini utiče na bezbednost Evrope, Srbija i EU da deluju skladno\nPolitika Košar: Situacija u Ukrajini utiče na bezbednost Evrope, Srbija i EU da deluju skladno\nutorak, 19. apr 2022, 14:10 -> 14:12\nKošar: Situacija u Ukrajini utiče na bezbednost Evrope, Srbija i EU da deluju skladno\nFrancuski ambasador u Srbiji Pjer Košar kaže da je važno da Srbija i EU deluju skladno i zajedno u vezi sa krizom u Ukrajini. On je, nakon uručenja preporuka građana Srbije za budućnost EU, istakao da se samo na taj način mogu braniti zajedničke vrednosti slobode i pravde.\nMinistarka za evropske integracije Jadranka Joksimović uručila je Pjeru Košaru, ambasadoru države predsedavajuće Savetu Evropske unije, dokument sa preporukama građana Srbije kao doprinos evropskoj inicijativi "Konferencija o budućnosti Evrope".\nDokument sadrži 52 preporuke i najveći broj se odnosi na zelenu agendu.\n"Izgleda da su pitanja klimatskih promena izazvala najviše interesovanja posebno kod mlađih i najveći broj preporuka je definisano u tom smislu, ali tu su i pitanja zapošljavanja i uopšte socijalne politike, obrazovanja u segmentu zajedničke politike EU", navela je Joksimovićeva.\nNaglasila je da su građani Srbije pokazali svoje i veliko znanje o današnjoj Evropi, EU, ali i ozbiljne ideje i zamisli o tome kako EU može da bude "još bolji krov za sve nas koji živimo na evropskom kontinentu".\nZajednički izazov Srbije i EU\nKošar je istakao da je zajednički izazov Srbije i EU "ruska agresija na Ukrajinu" i da Srbija i EU treba i u tom smislu da ostanu zajedno, jer ono što se desi u Ukrajini deluje i na bezbednost Evrope i na evropske vrednosti.\n"Bilo da se radi o međunarodnom pravu, međunarodnom humanitarnom pravu, slobodi medija, sve to predstavlja pretnju za države EU, ali i za Srbiju", kazao je Košar.\nOtpravnik poslova Delegacije EU u Srbiji Dirk Lorenc istakao je da se od Srbije kao buduće članice Unije očekuje proaktivan pristup i naveo da je "neisprovocirana i neopravdana agresija Rusije na Ukrajinu" ujedinila Evropu više nego ikada.\n"Ovo je trenutak istine za Evropu. Sudbina Ukrajine je u pitanju, ali i evropska sudbina. Računamo na Srbiju da podrži EU u odbrani mira", kazao je Lorenc.\nDodao je da se očekuje od Srbije da bude istog stava kao i EU, kao što je to učinila tokom glasanja u UN za dve rezolucije.\nLorenc je rekao da EU računa na Srbiju da se zajedno suoče sa najvećim izazovima našeg vremena.\nSunce se širi Истраживачи са МИТ-а предлажу штит од „свемирских мехурића“ против климатских промена\nSvajcarska najsrecnija zemlja ..... Švajcarska najsrećnija zemlja sveta


Cervikobrahijalni sindrom - FIZIO AKTIV - Ambulanta za fizikalnu medicinu i rehabilitaciju\nUzroci cervikobrahijalnog sindroma mogu biti hernija intervertebralnog diska , cervikalna spondiloza, prelomi koji uzrokuju kompresiju spinalnog nerva. Zahvaćenost prednjeg korena rezultira se motornom slabošću , dok se zahvaćenost zadnjeg dela korena manifestuje gubitkom osećaja. Cervikobrahijalnom sindromu su podložne osobe koje se bave aktivnostima koje uključuju kontinuiran rad rukama s ponavljanjem istih radnji, kao što su rad na računarima, pisanje, ali i poslova koje zahtevaju podizanje i spuštanje predmeta.\nBol nastupa naglo ili postepeno, obično se javlja u napadima ali može biti i stalan sa povremenim pojačanjima.Bol se može biti oštar, lokalizovana u vratu, ramenu, ruci ili prstima, zavisno od toga na kom mestu je kompresija spinalnog nerva.Nespecifični simptomi su vezani za vratni deo kičmenog stuba a to su: ograničenost pokreta, spazam vratne kičme koji nekada prati antalgični položaj glave, tzv. tortikolis (krivi vrat)\nU akutnoj fazi, kada su bolovi intenzivni, a vratna kičma ukočena, cilj lečenja je smanjenje bolova i popuštanje mišićnog spazma, odnosno prekinuti začarani krug bol - spazam - bol.Potrebno je obezbediti imobilizaciju i rasterećenje vratne kičme pomoću specijalne ortoze (Šancova kragna) koja smanjuje bol i mišićni spazam. Uzima se i medikamentozna terapija u vidu analgetika, miorelaksansa, antireumatika. Kada dođe do smirivanja simptoma, bolest ulazi u subakutnu fazu.\nNEKA VAŠ IZBOR ZA REŠENJE PROBLEMA BUDE KOD NAS! TAČNA DIJAGNOSTIKA I EFIKASNA TERAPIJA SU JEDINI PUT DO REŠENJA PROBLEMA, PUT KOJIM SE MI VODIMO. KORISTIMO SAVREMENE METODE FIZIKALNE TERAPIJE, SAVREMENE APARATE POPUT SALUS-TALENT, INDIBA-ACTIVE CELL I POSEDUJEMO ISKUSNE I EDUKOVANE FIZIOTERAPEUTE KOJI ĆE IZABRATI PRAVI KINEZITERAPIJSKI PROGRAM PRILAGOĐEN VAMA. TAKOĐE POSEDUJEMO RAZNOVRSNA ORTOTSKA POMAGALČA, U OVOM SLUČAJU I ŠANCOV OKOVRATNIK, KAO I PHILADELPHIA OKOVRATNIK.\nElektromagnet visoke magnetne indukcije koji ima odličan analgetski efekat na zglobove, disperzioni efekat na otoke, tako da se pokazao izuzetno efikasnim kod problema bolova u kičmenom stubu kao što su spondiloza, diskartroza, lumbago, lumboišijalgija, cervikobrahijalni sindrom,... Ovaj magnet je prvi elektromagnet koji se individualno dozira po osećaju pacijenta tako da za razliku od standarnih magneta terapijom na ovom magnetu pacijent može osećati od blagih vibracija pa sve do veoma snažnih mišićnih kontrakcija. Analgetski efekat, odnosno efekat smanjenja bola se oseća veoma brzo, ponekad čak i posle prvog tretmana. Elektrokomponenta ovog magneta stimuliše sam nerv, simulirajući impuls iz mozga i na taj način veoma dobro oporavlja nerve koji su dugo bili pod kompresijom.\nOvo je izuzetno prijatna terapija po pacijenta. Radi se u vidu masaže dok je slobodna elektroda u ruci terapeuta.Ima najbolji efekat na mekim tkivima kao što su mišići, tetive, ligamenti,... Savršeno se pokazao u smanjenju mišićnog spazma, tj. relaksaciji mišića, otklanjanju otoka, i ima najbrži analgetski efekat tako da bol prestaje već tokom prvog tretmana. Kod cervikalnog sindroma najčešće je koristimo kao uvodnu proceduru.


RTCG - Radio Televizija Crne Gore - Nacionalni javni servis :: Svijet :: Protesti za klimu širom svijeta\nUOČI UN SAMITA 20. 09. 2019. 10:53 >> 10:53 3\nHiljade školaraca danas su na ulicama Australije i azijskopacifičkih zemalja počele globalni štrajk za klimu, pozivajući svjetske čelnike da na UN-ovom samitu o klimi donesu hitne mjere kako bi spriječili ekološku katastrofu.\nUz transparente s porukama "Okeani rastu, ali i mi" ili "Nijesmo mi počeli krizu, ali se protiv nje borimo", učenici su protestovali u Sidneju, Melbourneu, Alis Springsu i drugim australijskim gradovima.\nSlični protesti, na podsticaj 16-godišnje švedske aktivistice Grete Tunberg, planirani su za danas u oko 150 država. Cilj je učenika i drugih aktivista da progovore jednim glasom o posljedicama klimatskim promjena na planetu.\nŠtrajk će kulminirati u Nju Jorku kada će Tunberg, već nominovana za Nobelovu nagradu zbog svog aktivizma za klimu, predvoditi skup ispred sjedišta Ujedinjenih nacija.\nTunberg je već na Tvtiteru zabilježila ogroman odziv štrajkaša za klimu u Australiji, napisavši da su oni već postavili standarde koje će slijediti drugi mladi ljudi.\nU Indiji se očekuju najveći protesti protiv klimatskih promjena u istoriji te zemlje. U glavnom gradu Delhiju održaće se dva marša, a protesti bi trebali da traju još sedam dana.\nU Londonu se očekuje marš kroz grad oko 11 sati.\nUN-ov samit o klimi koji će se održati u sklopu godišnjeg zasjedanja Generalne skupštine UN-a okuplja svjetske čelnike koji bi trebali razgovarati o nužnim strategijama u borbi za očuvanje planeta, kao što je masovnije korištenje obnovljivih izvora energije umjesto fosilnih goriva.\nVlasti nijesu odobrile proteste u Kini koja ispušta najviše štetnih emisija gasova sa efektom staklene bašte u svijetu, ali su aktivisti ipak najavili neku vrstu protesta.\n"Kineska mladež ima svoje metode", poručili su.\nGlobalno zagrijavanje izazvano visokim količinama gasova iz korištenja fosilnih goriva, već je odgovorno za suše i učestale toplotne udare, porast nivoa mora i poplave, upozoravaju naučnici.